hotchpotch/miracl-hf-unified huggingface dataset:
ณัฐริกา เฝ้าด่าน
ณัฐริกา เฝ้าด่าน (เกิดวันที่ 5 กุมภาพันธ์ พ.ศ. 2540) เป็นนักแสดงชาวไทยที่แจ้งเกิดผ่านเวทีการประกวด Gossip Girls 2013 และได้รับรางวัลชนะเลิศ
ณัฐริกา เฝ้าด่าน เกิดเมื่อวันที่ 5 กุมภาพันธ์ พ.ศ. 2540 ที่จังหวัดนครราชสีมา ประเทศไทย จบการศึกษาระดับมัธยมศึกษาที่ โรงเรียนสุรนารีวิทยา ปัจจุบันกำลังศึกษาอยู่ที่ มหาวิทยาลัยกรุงเทพ คณะนิเทศศาสตร์
เข้าวงการบันเทิงโดยการผ่านเวทีการประกวดGossip Girls 2013 มีหมายเลขประจำตัวคือ G12 และได้รับรางวัลชนะเลิศ จากนั้นได้เล่นภาพยนตร์เรื่องแรก "กรรไกร ไข่ ผ้าไหม 2.50" กำกับโดยบิณฑ์ บรรลือฤทธิ์ และมีผลงานอื่นตามมา
ยุทธการที่อัลฮุดัยดะฮ์
ยุทธการที่อัลฮุดัยดะฮ์ (; ) ชื่อรหัสว่า ปฏิบัติการชัยชนะสีทอง (Operation Golden Victory) เป็นการโจมตีร่วมกันครั้งสำคัญซึ่งมีซาอุดีอาระเบียเป็นผู้นำ เป็นการกระทำต่ออัลฮุดัยดะฮ์ นครท่าในเยเมน โดยมีหัวหอก คือ สหรัฐอาหรับเอมิเรตส์ และซาอุดีอาระเบีย นับเป็นยุทธการครั้งใหญ่ที่สุดนับแต่เกิดการแทรกแซงซึ่งนำโดยซาอุดีอาระเบียในเยเมนเมื่อ ค.ศ. 2015
การโจมตีเริ่มขึ้นเมื่อวันที่ 13 มิถุนายน ค.ศ. 2018 มุ่งหมายจะขับกองกำลังฮูษีออกจากท่าอัลฮุดัยดะฮ์ เพื่อจะยึดนครอัลฮุดัยดะฮ์คืน และยุติการลำเลียงกองทุน อาวุธ และขีปนาวุธแบบทิ้งตัว ให้แก่ฝ่ายฮูษี ที่เชื่อว่ามีขึ้นในท่าอัลฮุดัยดะฮ์นี้
เนื่องจากท่าดังกล่าวมีบทบาทสำคัญในการส่งอาหารและความช่วยเหลือกว่าร้อยละ 80 ให้แก่เยเมน หน่วยงานทางมนุษยธรรมหลายแห่งจึงเตือนถึงผลลัพธ์อันเป็นความเสียหายร้ายแรงด้านมนุษยธรรม สหประชาชาติได้พยายามอย่างต่อเนื่องที่จะเข้าควบคุมท่าอัลฮุดัยดะฮ์แทนฝ่ายฮูษี และจัดการไปตามเขตอำนาจของสหประชาชาติ ฝ่ายฮูษีกล่าวว่า จะร่วมมือกับองค์การนานาชาติในการส่งความเชื่อเหลือให้แก่เยเมน สหประชาชาติยังเตือนว่า การสู้รบครั้งนี้อาจเป็นภัยคุกคามต่อเด็กกว่า 300,000 ชีวิตในเขตที่มีผู้อยู่อาศัย ทั้งจะกีดกันการส่งอาหารให้แก่อีกหลายล้านชีวิต
ดับเบิลยูดับเบิลยูอี ซูเปอร์โชว์-ดาวน์
ดับเบิลยูดับเบิลยูอี ซูเปอร์โชว์-ดาวน์ (WWE Super Show-Down) เป็นการแสดงมวยปล้ำอาชีพแบบ เพย์-เพอร์-วิว (PPV) และรายการของ ดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี สำหรับค่ายรอว์ และ สแมคดาวน์ จัดขึ้นเมื่อวันที่ 6 ตุลาคม 2018 ณ. สนามคริกเก็ตเมลเบิร์น ในเมืองเมลเบิร์น, รัฐวิกทอเรีย, ประเทศออสเตรเลีย
จังหวัดอันทัลยา
จังหวัดอันทัลยา () เป็นจังหวัดหนึ่งของประเทศตุรกี ตั้งอยู่ติดกับทะเลเมดิเตอร์เรเนียน ทางทิศตะวันตกเฉียงใต้ของประเทศ อยู่ติดกับเทือกเขาทอรัส จังหวัดอันทัลยาเป็นหนึ่งในจังหวัดที่สำคัญต่อตุรกีทางด้านการท่องเที่ยว สามารถดึงดูดนักท่องเที่ยวถึงร้อยละ 30 ของการมาที่ตุรกี
ณิชา ยนตรรักษ์
ณิชา ยนตรรักษ์ (เกาหลี: 니차 욘따라락; เกิดวันที่ 23 ตุลาคม ค.ศ. 1997) หรือเป็นที่รู้จักในชื่อ มินนี (민니) เป็นนักร้องชาวไทยที่อาศัยอยู่ในประเทศเกาหลีใต้ และเป็นสมาชิกของเกิร์ลกรุปเกาหลีใต้ ไอเดิล ภายใต้สังกัดคิวบ์เอนเตอร์เทนเมนต์
ณิชา ยนตรรักษ์ เกิดที่ประเทศไทย จบการศึกษาระดับชั้นมัธยมศึกษาที่ โรงเรียนวัฒนาวิทยาลัย
มินนีเริ่มเข้ามาเป็นเทรนนีในค่ายคิวบ์เอนเตอร์เทนเมนต์เมื่อวันที่ 23 มีนาคม ค.ศ. 2014 จากการออดิชั่น "Cube Star Audition 2014 In Thailand" ซึ่งหลังจากที่ได้ฝึกเป็นเวลาเกือบ 4 ปี เธอก็ได้ก้าวเข้ามาเป็นศิลปินไอดอลชาวไทยคนที่สองของค่ายคิวบ์เอนเตอร์เทนเมนต์ต่อจาก สร สมาชิกวง ซีแอลซี มินนีถูกเปิดตัวในฐานะสมาชิกของเกิร์ลกรุปไอเดิล เมื่อวันที่ 12 เมษายน ค.ศ. 2018 ในฐานะนักร้องนำของวง นอกจากนี้มินนียังเป็นโมเดลเครื่องสำอางของ Rising Star และสามารถพูดได้สามภาษา คือ ไทย, ภาษาอังกฤษ และเกาหลีใต้
แอบโซลูตดูโอ
Absolute Duo () เป็นชุดไลท์โนเวลของญี่ปุ่นโดย Takumi Hiiragiboshi ภาพโดย Yū Asaba ปัจจุบันมี 11 เล่มตั้งแต่ 2012 โดยพิมพ์โดย Media Factory ภายใต้บริษัทย่อย MF Bunko J ไลท์โนเวลเรื่องนี้มีการดัดแปลงเป็นมังงะสองครั้ง รวมถึงอะนิเมะโทรทัศน์จำนวน 12 ตอนโดยสตูดิโอ 8-Bit ซึ่งฉายระหว่าง 4 มกราคม 2015 ถึง 22 มีนาคม 2015
กรกมล เจริญชัย
กรกมล เจริญชัย (ชื่อเล่น: กิ๊ก, กุ๊กกิ๊ก) เธอเป็นนักแสดงหญิงชาวไทย เป็นที่รู้จักจากซีรีส์เรื่อง "ตี๋ใหญ่ ดับ ดาว โจร" และ "ตี๋ใหญ่ 2 ดับ เครื่อง ชน" รับบทเป็น หลิน และซีรีส์เรื่อง "The Angels นางฟ้าล่าผี ปี 2" รับบทเป็น แอนนา
เธอเริ่มเข้ามาทำงานในวงการบันเทิงในช่วงที่เธอศึกษาในมหาวิทยาลัยขอนแก่น ซึ่งตอนนั้นได้ประกวดมิสกอสซิปเกิร์ล 2010 และได้รางวัลชนะเลิศ ทำให้เธอมีโอกาสได้แสดงภาพยนตร์เรื่อง Art idol อยากให้เธอรู้ว่ากูติสท์ และได้ผ่านงานในวงการบันเทิงมาเรื่อยๆ ต่อมาเธอก็รับบทเป็นหลิน ในละครเรื่อง ตี๋ใหญ่ ภาค 1, ภาค 2 และบท แอนนา ในละครซีรีส์เรื่อง The Angels นางฟ้าล่าผี ปี 2
รายชื่อรุ่นของไมโครซอฟท์ วินโดวส์
ในส่วนนี้เป็นเวอร์ชันที่สามารถติดตั้งบนคอมพิวเตอร์ส่วนบุคคลได้รวมทั้งคอมพิวเตอร์เดสก์ท็อปแล็ปท็อปและเวิร์กสเตชัน
ชญานิศฐ์ บุญโสพิศ
ชญานิศฐ์ บุญโสพิศ (ชื่อเล่น: อีฟ) เธอเป็นนักแสดงหญิงชาวไทย เป็นที่รู้จักจากซีรีส์เรื่อง "GUARDIAN หักเหลี่ยมมัจจุราช" รับบทเป็น ส.ส. ปลายฟ้า
เธอเริ่มเข้ามาทำงานในวงการบันเทิงในช่วงที่เธอศึกษาในมหาวิทยาลัยรังสิต เธอได้แสดงละครเรื่องแรกคือเรื่อง กว่าจะรู้เดียงสา และเรื่อง นางแบบโคกกระโดน ปัจจุบันเธอเป็นพิธีกรรายการ What's up 29 และแสดงละครทางช่อง โมโน 29 แล้ว
ฉัตรชัย คุ้มพญา
ฉัตรชัย คุ้มพญา (เกิด 3 เมษายน พ.ศ. 2527) เป็นนักฟุตบอลอาชีพชาวไทย ปัจจุบันลงเล่นตำแหน่งกองกลางตัวรุกให้กับสโมสรฟุตบอลชัยนาท ฮอร์นบิล ในไทยลีก
ฉัตรชัยเริ่มเล่นฟุตบอลอาชีพให้กับสุพรรณบุรี ก่อนที่จะย้ายไปเล่นให้กับแบงค็อก ยูไนเต็ด แต่ช่วงปีหลัง ๆ เขากลับไม่ค่อยได้รับโอกาสมากนัก จึงถูกปล่อยยืมตัวให้กับชัยนาท ฮอร์นบิล ในปี พ.ศ. 2559
ต่อมาในปลายปีเดียวกัน ฉัตรชัยย้ายไปร่วมทีมชัยนาทแบบถาวรเป็นที่เรียบร้อย
ส่วนในนามทีมชาติ เขาถูกเรียกตัวติดทีมชาติไทยเมื่อปี พ.ศ. 2556 ในการแข่งขันเอเชียนคัพ 2015 รอบคัดเลือก
เมืองโขง
เมืองโขง () เป็นเมืองหนึ่งที่ตั้งอยู่ทางตะวันตกเฉียงใต้ของประเทศลาว เป็นเมืองที่อยู่ติดกับชายแดนกัมพูชา มีชื่อเสียงทางด้านการท่องเที่ยว ได้แก่ น้ำตกคอนพะเพ็ง และสี่พันดอน
จีระ เจริญสุข
จีระ เจริญสุข (เกิด 18 พฤษภาคม พ.ศ. 2528) เป็นนักฟุตบอลอาชีพชาวไทย ปัจจุบันลงเล่นตำแหน่งกองหลังให้กับสโมสรฟุตบอลชัยนาท ฮอร์นบิล ในไทยลีก
จีระเคยเป็นส่วนหนึ่งของสโมสรฟุตบอลมหาวิทยาลัยกรุงเทพในการแข่งขันเอเอฟซีแชมเปียนส์ลีก 2007 รอบแบ่งกลุ่ม ต่อมาได้ย้ายไปเล่นให้กับสงขลา, พัทยา และชัยนาท ซึ่งเป็นสโมสรปัจจุบันของเขา
Bons-Tassilly
Bons-Tassilly คือคอมมูนในจังหวัดกาลวาโดสในแคว้นนอร์ม็องดีในตะวันตกเฉียงเหนือของฝรั่งเศส
พนมอาออรัล
พนมอาออรัล เป็นยอดเขาที่สูงที่สุดของประเทศกัมพูชา มีความสูงอยู่ที่ 1,813 เมตร (แหล่งข้อมูลอื่นให้ความสูง 1,771 เมตร และ 1,667 เมตร)
เป็นส่วนหนึ่งของทิวเขาพนมกระวาน ตั้งอยู่ที่อำเภอออรัล จังหวัดกำปงสปือ
The Mask Project A
The Mask Project A รายการโทรทัศน์ประเภทเรียลลิตีโชว์มิวสิกโชว์และเป็นฤดูกาลพิเศษของรายการ The Mask Singer หน้ากากนักร้อง ของประเทศไทยผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร เริ่มออกอากาศตอนแรกวันพฤหัสบดีที่ 28 มิถุนายน พ.ศ. 2561 - 4 ตุลาคม พ.ศ. 2561
รายนามของคณะกรรมการแต่ละคน มีดังนี้
The Mask Truce Day หรือ The Mask พักรบ เป็นตอนพิเศษของรายการ โดยตอนนี้จะไม่มีการแข่งขัน ซึ่งเหล่าหน้ากากทั้ง 4 จะต้องออกมาร้องเพลงแล้วให้กรรมการทั้งหมด 6 คนทายว่าบุคคลภายใต้หน้ากากเป็นใคร หลังจากถาม-ตอบและคณะกรรมการทายบุคคลภายใต้หน้ากากแล้วก็จะถอดหน้ากากทันที ครั้งละ 1 หน้ากาก ออกอากาศ 2 ตอน คือวันที่ 11 และ 18 ตุลาคม พ.ศ. 2561
เรตติ้งที่มีอันดับสูงที่สุดในแต่ละฤดูกาลจะแสดงด้วย และเรตติ้งอันดับต่ำที่สุดในแต่ละฤดูกาลจะแสดงด้วย
เทศมณฑลสกัวเนอ
เทศมณฑลสกัวเนอ () เป็นเทศมณฑล () ที่ตั้งอยู่ตอนใต้สุดของสวีเดน ก่อตั้งเมื่อ ค.ศ. 1997 จากการรวมกันของเขตคริคควันสตาและเขตมัลเมอฮืส
เทศบาลบียืฟ
เทศบาลบียืฟ () เป็นเทศบาลในเทศมณฑลสกัวเนอ ทางตอนใต้ของประเทศสวีเดน
อนันต์ ภักดิ์ประไพ
อนันต์ ภักดิ์ประไพ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของหม่อมราชวงศ์คึกฤทธิ์ ปราโมช และอดีตสมาชิกสภาผู้แทนราษฎรจังหวัดพิษณุโลก 2 สมัย
อนันต์ ภักดิ์ประไพ เกิดเมื่อวันที่ 15 เมษายน พ.ศ. 2480 เป็นบุตรของนายอรุณ ภักดิ์ประไพ กับนางชวนชื่น ภักดิ์ประไพ จบการศึกษาระดับชั้นมัธยมศึกษา จากโรงเรียนพิษณุโลกพิทยาคม จังหวัดพิษณุโลก จบชั้นมัธยมศึกษาปีที่ 7 จากโรงเรียนศิริศาสตร์ และจบการศึกษาสาขาวิชาช่างกลโรงงาน จากวิทยาลัยเทคนิคกรุงเทพ และปริญญาตรี ครุศาสตรบัณฑิต จากวิทยาลัยครูพิบูลสงคราม
นายอนันต์ ถูกฆาตกรรมเพื่อชิงทรัพย์ เมื่อวันที่ 7 มิถุนายน พ.ศ. 2554 ในโรงแรมของตนเอง
นายอนันต์ เป็นผู้ก่อตั้งกิจการรถเมล์บ้านเรา ที่เปิดบริการรถเมล์รอบเมืองพิษณุโลก ต่อมาได้เข้าสู่งานการเมืองโดยการเป็นสมาชิกสภาผู้แทนราษฎรจังหวัดพิษณุโลก ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 โดยไม่สังกัดพรรคการเมืองใด และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในสังกัดพรรคไท
นายอนันต์ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลหม่อมราชวงศ์คึกฤทธิ์ ปราโมช ในปี พ.ศ. 2518 และลาออกในเวลาต่อมา เมื่อวันที่ 8 มกราคม พ.ศ. 2519
หลังจากการรัฐประหารในประเทศไทย พ.ศ. 2514 ไม่นาน นายอนันต์ ร่วมกับนายอุทัย พิมพ์ใจชน ส.ส.จังหวัดชลบุรี ของพรรคประชาธิปัตย์ พร้อมด้วย ส.ส.จังหวัดชัยภูมิ คือ นายบุญเกิด หิรัญคำ ได้ยื่นฟ้องต่อศาลอาญาให้ดำเนินคดีต่อคณะปฏิวัติในข้อหากบฏต่อแผ่นดิน ถือเป็นท้าทายอำนาจของผู้มีอำนาจอย่างตรงไปตรงมา แต่แล้วศาลได้ตีความ และทำให้ทั้งสามคนตกเป็นจำเลย และสั่งให้จำคุกนายอุทัย เป็นเวลา 10 ปี และนายบุญเกิด กับนายอนันต์ คนละ 7 ปี ซึ่งทั้งหมดได้ถูกปล่อยตัวหลังเหตุการณ์ 14 ตุลา ในสมัยรัฐบาลที่มีนายสัญญา ธรรมศักดิ์ เป็นนายกรัฐมนตรี เขาจำคุกระหว่างวันที่ 22 มิถุนายน พ.ศ. 2515 ตามคำสั่งหัวหน้าคณะปฏิวัติ ที่ 36/2515 และออกจากคุกวันที่ 26 มกราคม พ.ศ. 2517 ตามพระราชบัญญัติยกเลิกคำสั่งหัวหน้าคณะปฏิวัติที่ 36/2515 ลงวันที่ 22 มิถุนายน 2515 พ.ศ. 2517
หลังจากวางมือทางการเมือง นายอนันต์ ได้ประกอบธุรกิจโรงแรมขนาดเล็กในจังหวัดพิษณุโลก
วอลเลย์บอลชายแชลเลนเจอร์คัพ 2018
วอลเลย์บอลชายแชลเลนเจอร์คัพ 2018 () เป็นการแข่งขันครั้งแรกของวอลเลย์บอลชายแชลเลนเจอร์คัพ และเป็นการแข่งขันวอลเลย์บอลชายระหว่างประเทศ จำนวน 6 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลชายเนชันส์ลีก การแข่งขันกำหนดจัดขึ้นที่มาตูซิญญุช, ประเทศโปรตุเกส ระหว่างวันที่ 20–24 มิถุนายน ค.ศ. 2018
อี ว็อน-ย็อง
อี ว็อน-ย็อง (; ; 13 มีนาคม ค.ศ. 1981 – ) เป็นนักฟุตบอลชาวเกาหลีใต้ ทั้งนี้ ในปี ค.ศ. 2013 เขาได้เปลี่ยนชื่อจากอี ช็อง-โฮ เป็นอี ว็อน-ย็อง
เขาเคยทำหน้าที่ร่วมกับทีมโพฮัง สตีลเลอส์, ช็อนบุกฮุนไดมอเตอส์, เชจูยูไนเต็ด รวมถึงทีมฝั่งซาอุดีอาระเบียอย่างอัล อิตติฟาค และทีมสโมสรไทยอย่างพัทยา ยูไนเต็ด
เขาเป็นคนที่เกี่ยวข้องกับเหตุอื้อฉาวการพนันฟุตบอลเกาหลีใต้ ค.ศ. 2011 และได้ย้ายไปอยู่สังกัดอัล อิตติฟาค ของฝั่งซาอุดีอาระเบียสำหรับฤดูกาล 2011/2012 อย่างไรก็ตาม เขาถูกตัดสินว่ามีความผิดและกลับมาร่วมทีมปูซานไอพาร์กในปี ค.ศ. 2013
เว็บไซต์"โฟร์โฟร์ทู"ภาษาไทย ได้จัดให้อี ว็อน-ย็อง อยู่ในอันดับ 2 ของ 10 นักฟุตบอลนำเข้าระดับคุณภาพจากลีกเกาหลีใต้
"ณ วันที่ 5 พฤศจิกายน ค.ศ. 2016"
สภาเภสัชกรรม
สภาเภสัชกรรม คือองค์กรควบคุมวิชาชีพเภสัชกรรมในประเทศไทยที่จัดตั้งขึ้นตามพระราชบัญญัติวิชาชีพเภสัชกรรม พ.ศ. 2537 มีวัตถุประสงค์และอำนาจหน้าที่ตามที่บัญญัติไว้ในพระราชบัญญัติวิชาชีพเภสัชกรรม พ.ศ. ๒๕๓๗
คณะกรรมการสภาเภสัชกรรม มีอำนาจหน้าที่ดังนี้
กรรมการสภาเภสัชกรรมมีวาระอยู่ในตำแหน่งคราวละสามปี ประกอบด้วย 
กรรมการสภาเภสัชกรรมในส่วนที่มาจากการเลือกตั้งโดยสมาชิกสภาเภสัชกรรม จำนวน 12 คน ปัจจุบันได้มีการเลือกตั้งมาแล้วทั้งสิ้น 8 วาระ ดังนี้
ผู้บริหารฝ่ายการตลาด
ผู้บริหารฝ่ายการตลาด ( (CMO) หรือ Global marketing officer หรือ marketing director) เป็นตำแหน่งผู้บริหารในหน่วยงานที่รับผิดชอบเรื่องกิจกรรมทางการตลาดขององค์กร ตำแหน่งนี้เป็นตำแหน่งสูงสุดในการบริหารตราสินค้า การสื่อสารการตลาด (เช่น การโฆษณา การส่งเสริมและการประชาสัมพันธ์) การวิจัยทางการตลาด การจัดการขาย การพัฒนาผลิตภัณฑ์ การบริหารช่องทางการจัดจำหน่าย ราคา และงานบริการลูกค้า
ผู้บริหารฝ่ายการตลาดเป็นตำแหน่งที่โดยทั่วไปแล้วจะรายงานให้กับกรรมการผู้จัดการ สำหรับรองประธานกรรมการอาวุโส รองประธานกรรมการ ผู้บริหาร และผู้จัดการตลาดอาวุโส ที่ดูแลยุทธศาสตร์การตลาด อาจรายงานโดยตรงกับผู้บริหารฝ่ายการตลาด
ลองของ
ลองของ เป็นภาพยนตร์ไทยที่ออกฉายเมื่อวันที่ 1 ธันวาคม พ.ศ. 2548 กำกับภาพยนตร์และเขียนบทโดย ก้องเกียรติ โขมศิริ นำแสดงโดย นภคปภา นาคประสิทธิ์, นะโม ทองกำเหนิด, หทัยวรรณ งามสุคนธภูษิต, ชนิดา สุริยะกำพล, อัครินทร์ ศิวพรพิทักษ์, ปวริศร์ วงศ์พานิช, กรกช วรมุกสิก
เรื่องราวของความสัมพันธ์ระหว่างเด็กวัยรุ่นทั้ง 6 คน ต๊ะ, ปอ, คิ้ม, แต, นุช และโก้ ซึ่งเป็นเพื่อนรักกันมาตั้งแต่สมัยเรียนมัธยมที่ต่างจังหวัด ปัจจุบันทุกคนแยกย้ายเข้ามาเรียนในกรุงเทพฯ มหานครแห่งทางเลือกและอนาคตที่ดีกว่า พวกเขามีโอกาสกลับมาพบกันอีกครั้งในช่วงปิดเทอมด้วยการกลับมาเยี่ยม ครูพนอ อดีตครูที่เคยสอนพวกเขาสมัยมัธยมและเป็นแม่เลี้ยงของต๊ะ และเหตุการณ์ที่ไม่คาดฝันก็เกิดขึ้น ในช่วงเวลาค่ำคืนแห่งความน่ากลัวนั้นความลับในอดีตบางอย่างของเพื่อนทั้ง 6 ที่ไม่เคยปริปากบอกกันก็ค่อยๆ เปิดเผยออกมาพร้อมกับการตายอย่างสุดสยอง เรื่องราวเกี่ยวพันกับครูพนอ ครูสาวเสน่ห์แรงแม่เลี้ยงของต๊ะ เสน่ห์ของเธอแรงจนชายที่อยู่รอบตัวเธอต่างพากันหลงใหลและทำของใส่เธอเพื่อให้เธอหลงเสน่ห์ เมื่อการโดนของเกิดขึ้นซ้ำแล้วซ้ำอีกจนทำให้เธอเสียสติ เธอเปลี่ยนไปเป็นคนละคนจะเพี้ยนบ้าเหมือนคนโรคจิต ครูพนอพยายามที่จะเอาของออกจากตัวเธอ โดยได้เดินทางไปหาหมอแขกเพื่อทำพิธีให้ด้วยการกินเนื้อสดๆ ของผู้ที่ทำของใส่เธอ แต่เกิดความผิดพลาดแทนที่ของจะออกจากตัวเธอ มันกลับส่งผลทำให้เธอมีพลังและอำนาจมากขึ้น เธอถลำลึกและกลับกลายเป็นผู้หลงใหลในไสยศาสตร์มนตร์ดำนั้นเสียเองและในค่ำคืนนี้ครูพนอจะใช้มนตร์ดำกับลูกศิษย์ของเธอ และพาพวกเธอเข้าสู่โลกแห่งการชำระแค้นด้วยไสยศาสตร์ สยดสยองเกิดกว่าจินตนาการ และมันจะทำให้คุณเข้าใจถึงความหมายของคำว่า ลองของ ลองดี อวดดี ปากดี ไม่ตายดี!!
ภูเขาไฟสตรอมโบลี
ภูเขาไฟสตรอมโบลี (; , ภาษากรีกโบราณ: , "Strongulē") เป็นเกาะขนาดเล็กในทะเลติร์เรเนียนนอกชายฝั่งทางเหนือของซิซิลี เป็นหนึ่งในสามของภูเขาไฟมีพลังในอิตาลี สตรอมโบลีเป็นหนึ่งในแปดเกาะของหมู่เกาะเอโอเลียนซึ่งเกาะภูเขาไฟรูปโค้งทางเหนือของซิซิลี ชื่อของสตอมโบลีมาจากภาษากรีกโบราณคำว่า "Strongulē" ที่ตั้งตามลักษณะลักษณะกลมพองของมัน เกาะแห่งนี้มีประชากรอาศัยอยู่ราว 500 คน ภูเขาไฟลูกนี้ปะทุค่อนข้างบ่อยและมีกิจกรรมทางภูเขาไฟกับปะทุเล็ก ๆ เป็นระยะ ๆ บ่อยครั้งสามารถสังเกตได้จากหลายจุดบนเกาะและจากทะเลโดยรอบ ทำให้ตั้งชื่อเล่นให้เกาะนี้ว่า "ประภาคารแห่งเมดิเตอร์เรเนียน"
การปะทุหลักครั้งล่าสุดของสตอมโบลีปะทุในวันที่ 13 เมษายน พ.ศ. 2552 สตอมโบลีสูงกว่าระดับน้ำทะเลประมาณ 926 เมตร 
และวัดจากฐานตรงจากก้นทะเลจะมีความสูงประมาณ 2,700 เมตร และมีปล่องภูเขาไฟ 3 แห่งบนเกาะ ลักษณะทางธรณีวิทยาที่สำคัญของภูเขาไฟคือ ธารของไฟ (Sciara del Fuoco) ทางลาดรูปเกือกม้าขนาดใหญ่ที่เกิดการพังทลายกรวยภูเขาไฟด้านตะวันตกเฉียงเหนือเมือ 13,000 ปีที่แล้ว ทางตะวัรออกเฉียงเหนือของเกาะระยะทางประมาณ 2 กิโลเมตรจะมีเกาะสตรอมโบลีคลิโอซึ่งเป็นเศษซากปลักภูเขาไฟของภูเขาไฟลูกเดิม
สตอมโบลีปะทุอย่างต่อเนื่องมาตั้งแต่เกือบ 2,000 ปีที่แล้ว รูปแบบของการปะทุจะปะทุขึ้นที่ปล่องบนยอดภูเขา และปากครั้งก็มีการปะทุบอมบ์ภูเขาไฟออกมาเล็กน้อย เป็นระยะ ๆ ตั้งแต่นาทีจนถึงชั่วโมง การปะทุแบบนี้เรียกว่าการประทุแบบสตรอมโบเลียนซึ่งสามารถพบได้ในภูเขาไฟอื่น ๆ ทั่วโลก เป็นการระเบิดที่ไม่รุนแรงแต่ปะทุเป็นระยะ ๆ และมักปะทุเศษชิ้นส่วนเปลือกนอก ขี้เถ้า เศษหินและบอมพ์ภูเขาไฟ การปะทุของสตรอมโบลีนั้นมีการปะทุแบบเฉพาะตัว ส่วนการไหลของลาวานั้นจะออกมาเฉพาะช่วงที่มีกิจกรรมทางภูเขาไฟสูง เกิดการปะทุขึ้นครั้งแรกในรอบ 17 ปีใน พ.ศ. 2545 และอีกครั้งใน พ.ศ. 2546, พ.ศ. 2550 และ 2556-2557 การปลดปล่อยก๊าซของภูเขาไฟลูกนี้จะวัดโดยมัลติ-แก๊สซึ่งจะตรวจสอบการเพิ่มขึ้นของแม็กม่าล่วงหน้าซึ่งจะช่วยพยากรกิจกรรมทางภูเขาไฟได้ล่วงหน้า
รายชื่อบัญชีอินสตาแกรมที่มียอดผู้ติดตามมากที่สุด
นี่คือจำนวนบัญชีผู้ใช้อินสตาแกรมที่มีผู้ติดตามมากที่สุดจำนวน 25 บัญชี ตั้งแต่เดือธันวาคม พ.ศ. 2561 บัญชีการใช้งานของ "อินตาแกรม" มีผู้ติดตามมากที่สุดถึง 267 ล้านผู้ติดตาม ถัดมาคือบัญชีการใช้งานของ "คริสเตียโน โรนัลโด" มีผู้ติดตามมากถึง 147 ล้านผู้ติดตาม มีเพียงสิบบัญชีเท่านั้นที่มีผู้ติดตามเกินหนึ่งร้อยล้านผู้ติดตาม
ตารางต่อไปนี้แสดงรายชื่อบัญชีที่มีผู้ติดตามมากที่สุด 25 อันดับแรกของอินสตาแกรมทั่วโลก โดยมีรายชื่อผู้ติดตามและอาชีพผู้ใช้งานแต่ละราย รวมถึงประเทศของผู้ใช้งาน
ตารางต่อไปนี้แสดงรายการบัญชีที่มีผู้ติดตามมากที่สุด 40 อันดับแรกของอินสตาแกรมตามประเทศต้นทาง โดยมีรายชื่อผู้ติดตามที่มีผู้ติดตามมากที่สุดจำนวนเกือบล้านคน รวมทั้งอาชีพของผู้ใช้แต่ละราย
ตารางต่อไปนี้แสดงรายการบัญชีอินสตาแกรมที่มีผู้ติดตามมากที่สุด 25 อันดับแรกของประเทศไทย โดยมีรายชื่อผู้ติดตามที่มีผู้ติดตามมากที่สุด รวมทั้งอาชีพของผู้ใช้แต่ละราย
ในเดือนมิถุนายน พ.ศ. 2561 บัญชีที่มีผู้ติดตามเพิ่มขึ้นมากที่สุดคือลิซา นักร้องวงแบล็กพิงก์
บัญชีผู้ติดตามที่เพิ่มขึ้นมากที่สุดของแต่ละปี
สนามกีฬาคาลีนินกราด
สนามกีฬาคาลีนินกราด (, , "Stadion Kaliningrad") หรืออาจเรียกว่า อารีนาบัลตีกา (Arena Baltika) เป็นสนามฟุตบอลบนเกาะออคเตียบร์สกี เมืองคาลีนินกราด ประเทศรัสเซีย ซึ่งได้รับเลือกเป็นสนามแข่งขันฟุตบอลโลก 2018 4 นัด และยังเป็นสนามเหย้าให้กับสโมสรฟุตบอลบัลตีกาคาลีนินกราด ที่เล่นอยู่ในลีกฟุตบอลแห่งชาติรัสเซีย โดยใช้แทนที่สนามเดิม สนามบัลตีกา
สนามกีฬาแห่งนี้มีอยู่ 2 ชั้น ติดตั้งระบุบรักษาความปลอดภัยที่ล้ำสมัย และมีกล้องซีซีทีวี โครงการนี้ได้รับแนวคิดจากสนามอัลลิอันซ์อาเรนา ที่ได้รับเลือกเป็นสนามแข่งขันในฟุตบอลโลก 2006 ที่เยอรมนี มีมูลค่าโครงการราว 11 พันล้านรูเบิล นัดการแข่งขันครั้งแรกเกิดขึ้นเมื่อ 11 เมษายน ค.ศ. 2018 จากนั้นก็ใช้แข่งขันในฟุตบอลโลก 2018 มีความจุ 25,000 ที่นั่ง และบางส่วนของหลังคาสามารถพับเก็บได้
My Hero วีรบุรุษสุดที่รัก (นวนิยาย)
My Hero วีรบุรุษสุดที่รัก (นวนิยาย) เป็นชุดนวนิยายรัก โรแมนติก ดราม่า แอ็กชั่น โดยจะเกี่ยวกับอาชีพของพระเอกทั้ง 5 เรื่อง ซึ่งนางเอกทั้ง 5 เรื่องจะถือว่าเป็นฮีโร่ในดวงใจ และตอนเริ่มเรื่องยังกล่าวถึงงานเปิดตัวนวนิยายชุดนี้ด้วย
นวนิยายชุด "My Hero วีรบุรุษสุดที่รัก" นั้นได้สร้างเป็นละครในปี พ.ศ. 2559
ประพันธ์โดย มณีจันท์, อุธิยา, นภสร, ศตรัศมิ์และหัสบรรณ นิยายชุดนี้ประกอบไปด้วยหนังสือ 5 เล่มคือ มาตุภูมิแห่งหัวใจ, มนตราลายหงส์, ลมไพรผูกรัก, เส้นสนกลรัก และ ใต้ปีกปักษา ตีพิมพ์ครั้งแรกเมื่อ พ.ศ. 2556 โดยสำนักพิมพ์พิมพ์คำ
นวนิยายชุด "My Hero วีรบุรุษสุดที่รัก" นั้นเป็นนวนิยายร่วมเชิดชูบุคคลผู้ทำคุณงามความดี โดยพระเอกในแต่ละเรื่องเปรียบเสมือนตัวแทนของวีรบุรุษผู้ทำความดี
เหตุการณ์ยึดมัสยิด อัล-ฮะรอม
เหตุการณ์ยึดมัสยิด อัล-ฮะรอม เกิดขึ้นเมื่อเดือนพฤศจิกายนถึงธันวาคม ค.ศ.1979 เมื่อกลุ่มหัวรุนแรงต้องการที่จะโค่นราชวงค์ซะอู๊ด ยึดครองมัสยิด อัล-ฮะรอม ที่มักกะฮ์ ประเทศซาอุดีอาระเบีย มูฮัมหมัด อับดุลลอฮ์ อัล-กอฮ์ตานีได้อ้างว่าตนเป็นมะฮ์ดี (ผู้ฟื้นฟูอิสลาม) แล้วเรียกให้มุสลิมทุกคนเชื่อฟังเขา โดยประมาณสองสัปดาห์ กองกำลังพิเศษของซาอุดีอาระเบียได้รับสนับสนุนกองทัพจากปากีสถานและฝรั่งเศส แล้วสู้เพื่อยึดมัสยิดกลับคืนมา
เรื่องนี้ทำให้โลกอิสลามตกใจ เพราะมีการยึดสถานที่ศักดิ์สิทธิ์ของอิสลาม, นำตัวประกันจากผู้แสวงบุญ และการตายของผู้ก่อการร้าย, กองกำลังรักษาความปลอดภัย และตัวประกันมากกว่าร้อยชีวิต การยึดได้สิ้นสุดลงภายในสองสัปดาห์และมัสยิดได้ถูกทำความสะอาดให้เรียบร้อย อัล-กอฮ์ตานีถูกฆ่าในระหว่างการจับกุม แต่ญุฮัยมานและผู้ติดตามอีก 67 คนถูกจับแล้วถูกประหารชีวิตโดยการตัดหัว
หลังจากการโจมตี สมเด็จพระราชาธิบดีคอลิด บิน อับดัลอะซีซ อาล ซะอูด ได้ตรัสว่าให้เคารพกฎชะรีอะฮ์ (กฎหมายอิสลาม) มากกว่าเดิม พระองค์ทรงแนะนำให้อุลามะและนักอนุรักษ์ศาสนาให้มีกำลังใจ และทหารเข้มงวดมากขึ้น
การยึดครองเริ่มโดยญุฮัยมาน อัล-อุตัยบี โดยที่เขาคิดว่า มุฮัมหมัด อับดุลลอฮ์ อัล-กอฮ์ตานี ผู้เป็นน้องเขยจะเป็นมะฮ์ดีคนต่อไป ผู้ที่มายังโลกก่อนวันสิ้นโลก ผู้ติดตามได้อธิบายว่า เขาสมควรเป็นมะฮ์ดีคนต่อไปเพราะชื่อของกอฮ์ตานีและพ่อของเขาเป็นชื่อเดียวกันกับศาสดามุฮัมหมัดและพ่อของเขา และมีรายงานว่า "คนที่มีชื่อของตนเองและพ่อของเขาจะมีชื่อเดียวกันกับมุฮัมหมัดและพ่อของเขา และเขาจะมามักกะฮ์จากทางเหนือ" เพื่อยืนยันความเชื่อนี้ วันที่โจมตีจึงเป็นวันที่ 20 พฤศจิกายน ค.ศ.1979 ซึ่งเป็นวันเแรกของฮ.ศ.1400 ตามปฏิทินฮิจเราะห์ แล้วมีการเชื่อมโยงไปยังธรรมเนียมของมุญาดิดที่ว่า บุคคลที่จะทำให้อิสลามกลับคืนดั่งเดิมจะมาทุกๆ ศตวรรษ
ในช่วงเช้าของวันที่ 20 พฤศจิกายน ค.ศ.1979 เช็คมุฮัมหมัด อัล-สุบายิล อิหม่ามประจำมัสยิดกำลังเตรียมตัวละหมาดพร้อมกับคนประมาณ 50,000 คน ในช่วงประมาณ 5:00 น. เขาถูกขัดจังหวะโดยการปิดตา ประตูถูกปิดทุกบาน และฆ่าตำรวจยาม 2 คนที่กำลังสังเกตคนที่กำลังแหกกฎพร้อมกับไม้สโมสร  จำนวนผู้ก่อการร้ายมี "น้อยกว่า 500 คน" หรือ "สี่ถึงห้าร้อย" และรวมถึงจำนวนเด็กและผู้หญิงบางคนที่เข้าร่วมกองทหารของ อัล-อุตัยบี
หลังจากนั้นผู้ก่อการร้ายได้ปล่อยตัวประกันส่วนใหญ่และขังส่วนที่เหลือในสถานที่ศักดิ์สิทธิ์ พวกเขาจัดกองกำลังป้องกันที่ชั้นบนของมัสยิด และคนยิงสไนเปอร์ที่มินาเร็ต ไม่มีใครที่อยู่ข้างนอกรู้ว่ามีตัวประกันกี่คน ทหารกี่นาย และพวกเขาจัดการตั้งทัพอย่างไร
การต่อสู้ได้เยือดเยื้อไปกว่าสองสัปดาห์ และมีรายงานทางการว่า "มีนักแสวงบุญ, ทหาร และคนเคร่งในลัทธิ 255 ถูกฆ่า" และ "ได้รับบาดเจ็บไป 560 คน ... อย่างไรก็ตาม นักการฑูตได้อธิบายว่าอาจมีจำนวนมากกว่านั้น" กำลังทหารเสียชีวิตไป 127 คน และบาดเจ็บไป 451 คน
อัล-กอฮ์ตานีถูกฆ่าในระหว่างการจับกุม แต่ญุฮัยมานและผู้ติดตามอีก 67 คนถูกจับแล้วถูกประหารชีวิตโดยการตัดหัว พวกเขาไม่ได้รับการผ่อนปรน พร้อม 7 ข้อหาใหญ่ ดังนี้:
ภานุพงศ์ พลซา
ภานุพงศ์ พลซา (ชื่อเล่น: ดิว; 3 มิถุนายน พ.ศ. 2537 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางให้แก่สโมสรฟุตบอลชลบุรี ในศึกไทยลีก
ภานุพงศ์ พลซา เริ่มเล่นฟุตบอลครั้งแรกขณะอายุได้ 3 ปี โดยมีบิดาซึ่งเป็นนักฟุตบอลเขต 4 จังหวัดเลย เป็นผู้ฝึกสอน และเข้าร่วมทีมโรงเรียนอัสสัมชัญศรีราชาเมื่อเป็นนักศึกษาระดับชั้นมัธยมศึกษาปีที่ 2 โดยสามารถพาทีมคว้าแชมป์ฟุตบอลไพรม์มินิสเตอร์ รุ่นอายุ 16 ปี ได้ถึง 2 สมัยติดต่อกัน กระทั่งได้เข้าร่วมฟุตบอลทีมชาติไทยรุ่นอายุไม่เกิน 16 ปี
ด้านผลงานระดับอาชีพ ภานุพงศ์เป็นผู้ทำหน้าที่ร่วมกับสโมสรฟุตบอลชลบุรี ในศึกโตโยต้า ลีกคัพ 2559 และไทยลีก ฤดูกาล 2559 รวมถึงเป็นผู้มีส่วนช่วยให้ทีมของตนเป็นฝ่ายชนะสโมสรฟุตบอลจังหวัดเชียงใหม่ ผ่านเข้าสู่รอบ 16 ทีมสุดท้ายในศึกโตโยต้า ลีกคัพ 2560
เทิดศักดิ์ ใจมั่น เมื่อครั้งที่เป็นหัวหน้าผู้ฝึกสอนสโมสรฟุตบอลชลบุรี ได้ให้การยกย่องภานุพงศ์ ว่ามีพัฒนาการทางฝีเท้าได้จนเป็นกำลังสำคัญของทีม และเชื่อว่ามีคุณสมบัติต่อการเข้าร่วมฟุตบอลทีมชาติไทยชุดซีเกมส์
เทศกาลภาพยนตร์นานาชาติมอสโก
เทศกาลภาพยนตร์นานาชาติมอสโก (, translit. "Moskóvskiy myezhdoonaródniy kinofyestivál"; อักษรย่อ MIFF) เป็นเทศกาลภาพยนตร์ที่จัดขึ้นในกรุงมอสโก จัดขึ้นครั้งแรกในปี 1935 และเริ่มจัดเป็นประจำตั้งแต่ปี 1959 ตั้งแต่จัดงานในปี 1959 เทศกาลภาพยนตร์นานาชาติมอสโกจะจัดงานทุก ๆ สองปีในเดือนกรกฎาคมสลับกับเทศกาลคาร์โลวีวารี ก่อนที่เทศกาลนี้จะเปลี่ยนเป็นจัดงานเป็นประจำทุกปีตั้งแต่ปี 1995
รางวัลยอดเยี่ยมของเทศกาลนี้คือรูปปั้นของนักบุญจอร์จที่ฆ่ามังกรซึ่งเป็นตราประจำกรุงมอสโก Nikita Mikhalkov เป็นประธานจัดงานเทศกาลตั้งแต่ปี 2000 ในช่วงหลายปีที่ผ่านมา รางวัล Stanislavsky Award- "I Believe. Konstantin Stanislavsky" สำหรับความสำเร็จในการแสดงได้มอบให้กับนักแสดงเช่น Jack Nicholson, Jeanne Moreau, Meryl Streep, Harvey Keitel, Fanny Ardant, Daniel Olbrychski, Gérard Depardieu, Oleg Yankovsky, Isabelle Huppert, Emmanuelle Beart, Helen Mirren ในปี 2012 รางวัลนี้ได้มอบให้กับนักแสดงหญิงชาวฝรั่งเศส กาทรีน เดอเนิฟว์ ในปี 2012 กรรมการนำโดยผู้กำกับชาวบราซิล Hector Babenco และในบรรดากรรมการเป็นผู้สร้างภาพยนตร์ที่มีชื่อเสียงจากประเทศต่าง ๆ เช่น Jean Marc Barr ผู้กำกับและนักแสดงชาวฝรั่งเศสที่มีชื่อเสียง, Javor Gardev ผู้กำกับภาพยนตร์ชาวบัลแกเรีย, Adriana Chiesa di Palma ผู้อำนวยการสร้างภาพยนตร์จากอิตาลี, Sergei Loban จากรัสเซีย โดยประธานคณะกรรมการตัดสิน "ภาพรวม" เป็นผู้อำนวยการสร้างภาพยนตร์ Marina Razbezhkina (รัสเซีย) ผู้อำนวยการจัดเทศกาลคือ Kirill Razlogov
กมลาสน์ เอียดศรีชาย
กมลาสน์ เอียดศรีชาย เป็นผู้ประกาศข่าวทางช่อง 7 HD
กมลาสน์ เอียดศรีชาย ผู้ประกาศข่าว ช่อง 7 HD เกิดเมื่อวันที่ 17 กันยายน พ.ศ. 2529 เป็นคนจังหวัดสงขลา การศึกษาจบจากโรงเรียนประถมศึกษา โรงเรียนพลวิทยา โรงเรียนมัธยมศึกษา โรงเรียนหาดใหญ่วิทยาลัยสมบูรณ์กุลกันยา จบปริญญาตรี เกียรตินิยมอันดับ 2 คณะวิทยาการสื่อสาร สาขานิเทศศาสตร์ มหาวิทยาลัยสงขลานครินทร์ วิทยาเขตปัตตานี และปริญญาตรี คณะวิทยาการจัดการ สาขาบริหารรัฐกิจ มหาวิทยาลัยสุโขทัยธรรมาธิราช และ ปริญญาโทคณะวารสารศาสตร์และสื่อสารมวลชน สาขาการบริหารสื่อสารมวลชน มหาวิทยาลัยธรรมศาสตร์ มีบุตรชาย ชื่อเด็กชาย ภูผา หรือ น้องหมีพูห์ และเด็กหญิง ฟ้าใส เริ่มเข้าวงการบันเทิงเคยเป็นนักร้องศิลปินลูกทุ่ง เคยมีผลงานการร้องเพลงลูกทุ่งกับค่าย ชัวร์ เอ็นเตอร์เทนเมนท์ ผลงานเด่น เพลงดับไฟใต้ และเพลงผู้ชายหลายบ้าน ต่อมาเป็นผู้ประกาศข่าวช่อง 7 HD
เหตุการณ์กองทัพใหม่ที่สี่
เหตุการณ์กองทัพใหม่ที่สี่(新四軍事件) ยังเป็นที่รู้จักกันคือ เหตุการณ์อานฮุยทางใต้(皖南事变), เกิดขึ้นในประเทศจีนในเดือนมกราคม ค.ศ. 1941 ในช่วงสงครามจีน-ญี่ปุ่นครั้งที่สอง ในช่วงสงครามกลางเมืองจีนเป็นทฤษฎีที่ได้ระงับ การร่วมมือกันระหว่างฝ่ายคอมมิวนิสต์และฝ่ายชาตินิยมเข้าปะทะกับญี่ปุ่น เป็นจุดสิ้นสุดของการร่วมมือกันอย่างแท้จริงระหว่างฝ่ายคอมมิวนิสต์และฝ่ายชาตินิยม
ปัจจุบัน นักประวัติศาสตร์ของสาธารณรัฐจีนและสาธารณรัฐประชาชนจีน ได้มองเห็นเหตุการณ์กองทัพใหม่ที่สี่ที่แตกต่างกันออกไปจากเดิม จากมุมมองของสาธารณรัฐจีนว่าเป็นการลงโทษฝ่ายคอมมิวนิสต์ที่แสนดื้อดึง จากมุมมองของสาธารณรัฐประชาชนจีนว่าเป็นการทรยศหักหลังของฝ่ายชาตินิยม
สงครามอังกฤษ-อิรัก
สงครามอังกฤษ-อิรัก(2-31 พฤษภาคม ค.ศ. 1941) เป็นการทัพทางทหารของอังกฤษเข้าปะทะกับรัฐบาลกบฏของ Rashid Ali ในราชอาณาจักรอิรักในช่วงสงครามโลกครั้งที่สอง การทัพครั้งนี้ทำให้อิรักถูกยึดครองกลับคืนโดยจักรวรรดิอังกฤษ และการกลับคืนสู่อำนาจของจักรวรรดิอังกฤษที่ถูกขับไล่ได้เป็นมิตรกับผู้สำเร็จราชการแห่งอิรัก เจ้าชาย Abd al-Ilah
ช็อน โซ-ย็อน
ช็อน โซ-ย็อน (เกาหลี: 전소연;เกิดวันที่ 26 สิงหาคม ค.ศ. 1998) เป็นที่รู้จักในชื่อ โซย็อน เป็นนักร้องชาวเกาหลีใต้และแร็ปเปอร์หญิง รวมถึงเป็นหัวหน้าวงเกิร์ลกรุปจากเกาหลีใต้ ไอเดิล เธอเป็นที่รู้จักจากรายการ"โปรดิวซ์ 101" และ "อันพริตตี้ แร็ปสตาร์"
ช็อน โซ-ย็อน เกิดเมื่อวันที่ 26 สิงหาคม ค.ศ. 1998 ที่ซ็องนัม ประเทศเกาหลีใต้
โซย็อนปรากฏตัวครั้งแรกในฐานะศิลปินฝึกหัดของค่ายคิวบ์เอนเตอร์เทนเมนต์ในรายการ"โปรดิวซ์ 101" เธอยังเป็นผู้เข้าแข่งขันที่ได้รับความนิยมตลอดและได้อันดับที่ 10 ในตอนที่ 5 อย่างไรก็ตามเธอในอันดับที่ 20 ในตอนสุดท้ายและไม่สามารถเป็นสมาชิกไอโอไอ
ต่อมาในปีนั้นเธอปรากฏตัวในฐานะผู้เข้าแข่งขันในฤดูกาลที่สามของการแข่งขัน "อันพริตตี้ แร็ปสตาร์" การแข่งขันเสร็จสิ้นโซย็อนได้อันดับที่ 3 ในการแข่งขัน
เมื่อวันที่ 29 ธันวาคม ค.ศ. 2016, โซย็อนลงนามในสัญญาเป็นศิลปินภายใต้สังกัดคิวบ์เอนเตอร์เทนเมนต์ และเดบิวต์เป็นศิลปินเดี่ยววันที่ 5 พฤศจิกายน ค.ศ. 2017 ด้วยเพลง “JELLY” โดยมีเพื่อนร่วมค่ายปรากฏในมิวสิควีดีโอ ได้แก่ อีดอนและอูซอก จาก"เพนตากอน",  ควานลิน จาก"วอนนาวัน", โจ อูชาน และเพื่อนร่วมวง ซูจิน
เมื่อวันที่ 11 มกราคม ค.ศ. 2018 คิวบ์เอนเตอร์เทนเมนต์กำลังวางแผนเปิดตัวโซย็อนในวงใหม่ ในวันที่ 28 กุมภาพันธ์ ค.ศ. 2018 โซย็อนกลับมาพร้อมกับเพลงใหม่ “Idle Song” ที่แต่งเพลงเอง โดยในมิวสิควีดีโอมีซูจินด้วย
โซย็อนถูกเปิดตัวในฐานะสมาชิกของเกิร์ลกรุป ไอเดิล เมื่อวันที่ 12 เมษายน ค.ศ. 2018
รายชื่อรูปอินสตาแกรมที่มีผู้ใช้ถูกใจมากที่สุด
นี่คือรายชื่อ 20 อันดับรูปภาพที่มีผู้ใช้ถูกใจมากที่สุดบนอินสตาแกรม เมื่อเดือนมิถุนายน พ.ศ. 2561 รูปภาพของลูกสาวคนแรกของไคลี เจนเนอร์ เป็นรูปภาพที่มีผู้ใช้ถูกใจมากที่สุด 18 ล้านถูกใจ บุคคลที่มีรูปภาพถูกใจเยอะที่สุดถัดมาคือ คริสเตียโน โรนัลโด ถัดมาอันดับสามคือ เซลีนา โกเมซ เธอยังได้เป็นผู้ใช้งานที่มีผู้ติดตามมากที่สุดอีกด้วย
วอลเลย์บอลหญิงแชลเลนเจอร์คัพ
วอลเลย์บอลหญิงแชลเลนเจอร์คัพ () เป็นการแข่งขันวอลเลย์บอลระหว่างประเทศโดยมีทีมชาติหญิงชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ (""; FIVB) ซึ่งเป็นองค์กรกีฬาระหว่างประเทศ การแข่งขันครั้งแรกจะเริ่มขึ้นในเดือนมิถุนายน ค.ศ. 2018
การแข่งขัน"แชลเลนเจอร์คัพ" จะจัดขึ้นก่อนการแข่งขันเนชันส์ลีกรอบสุดท้าย ทีมที่ชนะจากแชลเลนเจอร์คัพจะได้สิทธิเข้าร่วมแข่งขันเนชันส์ลีกในปีถัดไปแทนที่ทีมที่ได้อันดับสุดท้ายของทีมท้าทาย (Challenger)
การแข่งขันที่คล้ายกันสำหรับประเภททีมชายคือ วอลเลย์บอลชายแชลเลนเจอร์คัพ
การแข่งขันแชลเลนเจอร์คัพประกอบไปด้วย 6 ทีม ซึ่งจะแข่งขันกัน 2 กลุ่ม กลุ่มละ 3 ทีม โดยจะต้องทำการแข่งขันแบบพบกันหมด เมื่อจบการแข่งขัน 2 อันดับแรกของแต่ละกลุ่มจะผ่านเข้ารอบรองชนะเลิศ ในรอบรองชนะเลิศทีมที่ชนะจะผ่านเข้าสู่รอบชิงชนะเลิศเพื่อหาแชมป์แชลเลนเจอร์คัพ ทีมที่ชนะจะได้สิทธิเข้าร่วมแข่งขันเนชันส์ลีกในปีถัดไป
วอลเลย์บอลชายแชลเลนเจอร์คัพ
วอลเลย์บอลชายแชลเลนเจอร์คัพ () เป็นการแข่งขันวอลเลย์บอลระหว่างประเทศโดยมีทีมชาติชายชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ (""; FIVB) ซึ่งเป็นองค์กรกีฬาระหว่างประเทศ การแข่งขันครั้งแรกจะเริ่มขึ้นในเดือนมิถุนายน ค.ศ. 2018
การแข่งขัน"แชลเลนเจอร์คัพ" จะจัดขึ้นก่อนการแข่งขันเนชันส์ลีกรอบสุดท้าย ทีมที่ชนะจากแชลเลนเจอร์คัพจะได้สิทธิเข้าร่วมแข่งขันเนชันส์ลีกในปีถัดไปแทนที่ทีมที่ได้อันดับสุดท้ายของทีมท้าทาย (Challenger)
การแข่งขันที่คล้ายกันสำหรับประเภททีมหญิงคือ วอลเลย์บอลหญิงแชลเลนเจอร์คัพ
การแข่งขันแชลเลนเจอร์คัพประกอบไปด้วย 6 ทีม ซึ่งจะแข่งขันกัน 2 กลุ่ม กลุ่มละ 3 ทีม โดยจะต้องทำการแข่งขันแบบพบกันหมด เมื่อจบการแข่งขัน 2 อันดับแรกของแต่ละกลุ่มจะผ่านเข้ารอบรองชนะเลิศ ในรอบรองชนะเลิศทีมที่ชนะจะผ่านเข้าสู่รอบชิงชนะเลิศเพื่อหาแชมป์แชลเลนเจอร์คัพ ทีมที่ชนะจะได้สิทธิเข้าร่วมแข่งขันเนชันส์ลีกในปีถัดไป
รักปรุงรส
รักปรุงรส ละครโทรทัศน์ โรแมนติก คอมเมดี้ ผลิตโดย บริษัท เฮาส์ ออฟ มรรค จำกัด บทประพันธ์ ดอกแก้ว บทโทรทัศน์ จอมใจ,ชัยรัตน์ กำกับการแสดงโดย ภูมิภัทร สังวาลย์วรกุล นำแสดงโดย ณทรรศชัย จรัสมาส,อังคณา วรรัตนาชัย,สันติสุข พรหมศิริ,กัญญารัตน์ พงศ์กัมปนาท,สันติราษฎร์ กุลนพเกียรติ,ปริตา ไชยรักษ์,ณัฐชนน ภูวนนท์ และนักแสดงอีกมากมาย ออกอากาศทาง ช่อง 7 HD เริ่ม 1 กรกฎาคม พ.ศ. 2561
ธนัตถ์ศรันย์ ซำทองไหล
ธนัตถ์ศรันย์ ซำทองไหล (ชื่อเดิม วชิรวิชญ์ ซำทองไหล) มีชื่อเล่นว่า แฟรงค์ เกิดเมื่อวันที่ 12 กรกฎาคม พ.ศ. 2543 แจ้งเกิดจากการเป็นนักแสดงนำในเรื่อง อาตี๋ของผม โดยรับบทเป็น “ตี๋”
ธนัตถ์ศรันย์ ซำทองไหล หรือชื่อเดิม วชิรวิชญ์ ซำทองไหล มีชื่อเล่นว่า แฟรงค์ เกิดเมื่อวันที่ 12 กรกฎาคม พ.ศ. 2543 ที่จังหวัดเลย ปัจจุบันกำลังศึกษา ประกาศนียบัตรวิชาชีพ (ปวช.) วิทยาลัยเทคโนโลยีช่างฝีมือปัญจวิทยา ซึ่งในขณะที่ศึกษาอยู่นั้นเขาถือว่าเป็นนักกิจกรรมแข่งขันกีฬาฟุตบอลให้กับสถาบัน แจ้งเกิดจากการเป็นนักแสดงนำในเรื่อง อาตี๋ของผม โดยก่อนหน้านั้นมีผลงานการเล่นมิวสิวิดีโอและการถ่ายแบบ
เอนด์เกม: ซีเรีย
เอนด์เกม: ซีเรีย () เป็นเกมไพ่ของสะสมดิจิทัลแบบเกมข่าวที่ได้รับการพัมนาขึ้นโดยเกมเดอะนิวส์.เน็ต ซึ่งเป็นโครงการที่ต้องการเปลี่ยนจากข่าวลงสู่เกม โดยเปิดตัวในวันที่ 12 ธันวาคม ค.ศ. 2012 และอ้างว่าเป็นความพยายามครั้งแรกที่ครอบคลุมถึงความขัดแย้งอย่างต่อเนื่องในรูปแบบของวิดีโอเกม เกมนี้ดึงดูดการตอบรับในเชิงบวกต่อคำวิจารณ์ เกมวางผู้เล่นในบทบาทของการประสานกับฝ่ายค้านซีเรียของสงครามกลางเมืองซีเรีย ที่พวกเขาต้องตัดสินใจเลือกทางการเมืองและการทหารที่ต้องเผชิญกับการแก้ไขปัญหาความขัดแย้ง
เกมนี้เป็นเทรดดิงการ์ดเกม ซึ่งแต่ละรอบจะแบ่งออกเป็นช่วงทางการเมืองและการทหาร แต่ละเฟสอาจส่งผลต่อระดับผู้เล่นในการสนับสนุน (และระบอบการปกครอง) หากทั้งสองฝ่ายสูญเสียการสนับสนุน ก็จะเกมโอเวอร์ ทั้งนี้ เกมยังสามารถสิ้นสุดในข้อตกลงสันติภาพระหว่างสองฝ่าย
เกมนี้ได้รับการปฏิเสธโดยแอปสโตร์ของแอปเปิล โดยอ้างแนวทางแอปสโตร์ซึ่งห้ามเกมที่ “กำหนดเป้าหมายเฉพาะเผ่าพันธุ์ที่เจาะจง, วัฒนธรรม, รัฐบาลหรือบริษัทที่มีอยู่จริง หรือนิติบุคคลอื่นใดที่มีอยู่จริง” การอภิปรายเรื่องนี้กระตุ้นให้เกิดทั้งกฎของแอปสโตร์และความเหมาะสมของรูปแบบในการทำสงคราม
เครือข่ายโทรทัศน์รัสเซียทูเดย์ให้ความสำคัญกับรายงานการปฏิเสธของแอปเปิลในการเผยแพร่เกม โดยเห็นด้วยกับการตัดสินใจอ้างว่าเกมมีลักษณะ "ผิดจรรยาบรรณ" และ "เจาะจงเฉพาะฝ่ายเดียว" เนื่องจากมีเพียงความสามารถในการเล่นเป็นกบฏและไม่ใช่รัฐบาลซีเรีย พวกเขายังถือว่าเกมนี้ไม่ถูกต้องตามความเป็นจริง เนื่องจากเกมนี้มีองค์ประกอบของรัสเซียในการสนับสนุนรัฐบาลแม้จะมี "แถลงการณ์จากกระทรวงต่างประเทศว่ารัสเซียไม่ได้มีส่วนร่วมในความขัดแย้งนี้"
มีการยื่นคำร้องต่อแอปเปิลแยกต่างหากถึงสามครั้ง ในความพยายามที่จะได้รับการผ่านการลงเกม โดยทุกครั้งที่นำสิ่งที่อาจถือเป็นการอ้างอิงถึงกลุ่มหรือผู้คนที่มีอยู่จริง ในที่สุด แอปเปิลได้ปฏิเสธที่จะอนุญาตให้ เอนด์เกม: ซีเรีย ลงสู่แอปสโตร์เพียงแค่กล่าวถึงประเทศซีเรีย และดังนั้น เกมก็กลับมาสู่ชื่อเอนด์เกม: ยูเรเชีย
โทมัส รอว์ลิงส์ ซึ่งเป็นนักออกแบบนำของเกมรู้สึกผิดหวังกับเรื่องนี้ ในฐานะเกมที่ไม่สามารถทำหน้าที่เป็นส่วนหนึ่งของการศึกษาที่ส่งเสริมความตระหนัก "เรามาถึงจุดสิ้นสุดของการปฏิเสธสามครั้ง และหนึ่งอุทธรณ์ และวิธีเดียวที่เราสามารถรับเอนด์เกม: ซีเรีย ได้ คือการลบการอ้างอิงทั้งหมดในโลกแห่งความเป็นจริงออกจากไอโอเอส และรู้ศึกเศร้าที่เปลี่ยนจาก 'เกมข่าว' เป็นเพียง 'เกม' เท่านั้น"
เฮมมิงส์เพลย์คอมพานี เป็นเกมที่สร้างขึ้นสำหรับโรงละครโกลบของเชกสเปียร์ในกรุงลอนดอนโดยออรอชดิจิทัล ซึ่งเป็นบริษัทปฏิคมของเกมเดอะนิวส์ โดยเกมนี้มุ่งเป้าไปที่เด็ก ๆ ซึ่งใช้เอนจินเดียวกันกับที่ได้เขียนขึ้นสำหรับเอนด์เกม: ซีเรีย รอว์ลิงส์อธิบายเหตุผลสำหรับเรื่องนี้ว่า "ความกล้าดัดแปลงชื่อที่มีอยู่ของเรา แสดงให้เห็นว่าความคิดสร้างสรรค์ของเกมไม่ควรสับสนกับเนื้อหาสาระ หากแกนหลักทำงานได้ดีและเล่นเกมได้ง่าย สิ่งเหล่านั้นก็สามารถหยั่งท่าทีสำหรับโครงการที่หลากหลาย"
สมเด็จพระสังฆราชกัมพูชา
สมเด็จพระสังฆราช ( "สมฺเตจพฺระสงฺฆราช"; ) เป็นประมุขของคณะสงฆ์กัมพูชา
ใน ค.ศ. 1981 คณะสงฆ์กัมพูชามีการปรับปรุงโครงสร้างตามอย่างคณะสงฆ์เวียดนาม และพระเทพ วงศ์ (ទេព វង្ស "เทพ วงฺส") ได้รับเลือกเป็นผู้นำคณะสงฆ์ที่ปรับปรุงใหม่
ถึงปี ค.ศ. 1991–2006 หลังจากกัมพูชาลงนามในข้อตกลงสันติภาพปารีส พระบาทสมเด็จพระนโรดม สีหนุ ได้ทรงสถาปนาพระเทพ วงศ์ เป็นสมเด็จพระมหาสุเมธาธิบดี (សម្ដេចព្រះមហាសុមេធាធិបតី "สมฺเตจพฺระมหาสุเมธาธิบตี") สมเด็จพระสังฆราชในคณะมหานิกาย และพระบัวร์ กรี (បួរ គ្រី "บัวร กรี") เป็นสมเด็จพระอภิสิรีสุคนธามหาสังฆราชาธิบดี (សម្តេចព្រះអភិសិរីសុគន្ធាមហាសង្ឃរាជាធិបតី "สมฺเตจพฺระอภิสิรีสุคนฺธามหาสงฺฆราชาธิบตี") สมเด็จพระมหาสังฆราชในคณะธรรมยุติกนิกาย ทำให้ประเทศกัมพูชมีสังฆราช 2 พระองค์ และรัฐธรรมนูญกัมพูชายังกำหนดให้สมเด็จพระสังฆราชทั้งสองพระองค์เป็นสมาชิกโดยตำแหน่งของกรมปรึกษาราชบัลลังก์ ซึ่งมีหน้าที่คัดเลือกผู้สืบราชสันตติวงศ์เป็นพระมหากษัตริย์กัมพูชา
ถึงปี ค.ศ. 2006 พระบาทสมเด็จพระนโรดม สีหนุ ทรงสถาปนาสมเด็จเทพ วงศ์ เป็นสมเด็จพระอัครมหาสังฆราชาธิบดี (សម្តេចព្រះអគ្គមហាសង្ឃរាជាធិបតី "สมเตจพระอคฺคมหาสงฺฆราชาธิบตี") สมเด็จพระมหาสังฆราชในพระราชอาณาจักรกัมพูชา นับเป็นบุคคลแรกในรอบ 150 ปีที่ได้รับตำแหน่งพิเศษดังกล่าว และสถาปนาพระนอน แง็ด (នន្ទ ង៉ែត) เป็นสมเด็จพระมหาสุเมธาธิบดี สมเด็จพระสังฆนายกในคณะมหานิกายมาจนถึงปัจจุบัน
1000 เดส์ออฟซีเรีย
1000 เดส์ออฟซีเรีย () เป็นเกมนิยายอิงประวัติศาสตร์แบบไฮเปอร์เท็กซ์ ซึ่งเน้นที่ในช่วง 1,000 วันแรกของสงครามกลางเมืองซีเรีย เกมนี้ได้รับการสร้างขึ้นในปี ค.ศ. 2014 โดยมิตช์ สเวนสัน ซึ่งถือว่าเป็นหนึ่งในตัวอย่างแรกของเกมข่าวเกี่ยวกับวรรณกรรมอิเล็กทรอนิกส์
ตาตะนาไบง์
ตาตะนาไบง์ (; ) เป็นชื่อตำแหน่งประมุขของคณะสงฆ์พม่าจนเจ้าหน้าที่บริติชที่เข้ายึดพม่าเป็นอาณานิคมยกเลิกเสียใน ค.ศ. 1938 ตาตะนาไบง์มีหน้าที่บริหารลำดับการบังคับบัญชาในคณะสงฆ์และการศึกษาเล่าเรียน ณ ศาสนสถาน ตาตะนาไบง์มีที่พำนักอยู่ ณ อารามหลวงใกล้กับราชธานีของประเทศ ผู้ได้รับแต่งตั้งเป็นตาตะนาไบง์มักเป็นสามัญชนจากหมู่บ้านต่าง ๆ ไม่มีความสัมพันธ์ทางสายเลือดกับราชวงศ์ การแต่งตั้งเป็นไปตามความรู้ความสามารถทางพุทธศาสนาและวรรณกรรม
เดิมประมุขคณะสงฆ์เรียกว่า "มะฮาตังคะยาซา" (မဟာသံဃရာဇာ "มหาสังฆราชา") คำนี้นิยมใช้มากในช่วงคริสต์ทศวรรษ 1300–1400 แต่หลังจากนั้นก็เสื่อมความนิยมลง หันไปใช้คำว่า "ตาตะนาไบง์" ซึ่งมีความหมายตรงตัวว่า "ผู้รักษาศาสนา" และเป็นที่นิยมขึ้นในช่วงราชวงศ์โกนบอง
ตำแหน่งประมุขคณะสงฆ์นี้แปลเป็นภาษาอังกฤษหลายอย่าง เช่น primate, archbishop, หรือ supreme patriarch
บันทึกเหตุการณ์พม่าระบุว่า ตำแหน่งตาตะนาไบง์นี้ย้อนหลังไปได้ถึงสมัยพระเจ้าฝรั่งมังศรีชวา (ค.ศ. 1367–1400) นักประวัติศาสตร์ชาวบริติชหลายคนจัดลำดับตาตะนาไบง์ในช่วงอาณาจักรพุกามเอาไว้ โดยระบุว่า ตาตะนาไบง์คนแรกคือชีน อะระฮัน (ရှင်အရဟံ; Shin Arahan)
รูปแบบสุดท้ายของตำแหน่งตาตะนาไบง์ปรากฏในสมัยพระเจ้าปดุงเมื่อ ค.ศ. 1784 หลังจากที่มีการจัดตั้งสุธรรมสภา (Sudhamma Council) ซึ่งประกอบด้วยพระเถระผู้ใหญ่ 4 รูป มีตาตะนาไบง์เป็นประธาน พระมหากษัตริย์รัชกาลถัด ๆ มาขยายองค์ประกอบของสุธรรมสภาขึ้นเป็นมีสมาชิก 8 รูปและ 12 รูปตามลำดับ สมาชิกสภาดังกล่าวเรียกว่า "ตะเซะยะซะยาดอ" (တံဆိပ်ရဆရာတော်) และมาจากการแต่งตั้งของพระมหากษัตริย์ เช่นเดียวกับตาตะนาไบง์ที่มีผู้แต่งตั้งคือพระมหากษัตริย์ แต่ตาตะนาไบง์มีอำนาจสูงสุดในการปกครองคณะสงฆ์ และรับผิดชอบกิจการศาสนาในประเทศ รวมถึงอำนาจแต่งตั้งภิกษุในภาคส่วนต่าง ๆ ตามพระวินัย จัดการกับการละเมิดพระวินัย เตรียมรายงานประจำปีเกี่ยวกับคณะสงฆ์ และบริหารการสอบภาษาบาลี ตาตะนาไบง์ยังมีอำนาจบริหารกิจการของข้าราชการสองฝ่าย คือ มะฮาดานวาน (မဟာဒါန်ဝန်) ซึ่งควบคุมการกุศลของพระมหากษัตริย์ กำกับดูแลให้พระสงฆ์ปฏิบัติตามพระวินัย และขึ้นทะเบียนนักบวชทุกรูปในศาสนาพุทธ กับวะเมียวาน (ဝတ်မြေဝန်) ซึ่งดูแลศาสนสมบัติ เช่น ที่ดินที่ได้รับบริจาค และพระธาตุเจดีย์ต่าง ๆ
ราชอาณาจักรพม่ายังแบ่งการปกครองคณะสงฆ์ออกเป็นเขตสงฆ์ต่าง ๆ แต่ละเขตมีผู้ดูแลเรียกว่า gaing-gyok ซึ่งควบคุมผู้ปกครองชั้นรองอีกกลุ่มหนึ่ง เรียก gaing-ok และ gaing-ok นี้มีผู้ช่วยอีกกลุ่ม เรียก gaing-dauk gaing-gyok มีอำนาจระงับข้อพิพาททางสงฆ์ แต่คำวินิจฉัยของ gaing-gyok สามารถอุทธรณ์ต่อไปยังสุธรรมสภา
ใน ค.ศ. 1895 หลังจากที่พระเจ้าธีบอ พระมหากษัตริย์พระองค์สุดท้ายของประเทศ พ้นจากราชสมบัติได้ไม่นาน ตองดอซะยาดอ (Taungdaw Sayadaw) ซึ่งดำรงตำแหน่งตาตะนาไบง์อยู่ก็ถึงแก่มรณภาพ มีการเลือกตาตะนาไบง์รูปใหม่ ผู้ได้รับเลือก คือ Pakhan Sayadaw แต่เจ้าหน้าที่บริติชที่ปกครองพม่าไม่รับรองตำแหน่ง
ต่อมาใน ค.ศ. 1903 ฮิว เชกสเปียร์ บานส์ (Hugh Shakespear Barnes) ข้าหลวงผู้ปกครองอาณานิคมพม่า นำตำแหน่งตาตะนาไบง์กลับคืนมาใหม่ โดยตราธรรมนูญให้ตาตะนาไบง์มีอำนาจแต่ในนามในการปกครองคณะสงฆ์แห่งพม่าตอนบนและในกิจการที่เกี่ยวข้องกับกฎหมายศาสนาพุทธ ส่วนพม่าตอนล่างที่ผนวกเข้ามาใน ค.ศ. 1852 นั้นยังคงไร้ผู้ปกครองคณะสงฆ์ต่อไป ผู้ได้รับแต่งตั้งเป็นตาตะนาไบง์คือตองควีนซะยาดอ (တောင်ခွင်ဆရာတော်; Taunggwin Sayadaw) แต่เมื่อตองควีนซะยาดอมรณภาพแล้ว ก็ไม่มีการแต่งตั้งผู้สืบตำแหน่งต่อมาอีกเลย
เจ้าชายจอร์จแห่งฮาโนเวอร์
เจ้าชายจอร์จแห่งฮาโนเวอร์ ()
เจ้าชายจอร์จแห่งฮาโนเวอร์ ประสูติเมื่อวันที่ 9 ธันวาคม พ.ศ. 2492 ณ เยอรมัน เป็นพระโอรสใน เจ้าชายจอร์จ วิลเลียมแห่งฮันโนเฟอร์ และ เจ้าหญิงโซฟีแห่งกรีซและเดนมาร์ก ทรงมีศักดิ์เป็รพระภาคิไนยใน เจ้าชายฟิลิป ดยุกแห่งเอดินบะระ และเป็นพระญาติขั้นที่ 1 ใน เจ้าฟ้าชายชาร์ลส์
เจ้าชายจอร์จ ทรงเสกสมรสกับ วิกตอเรีย แอน บี โดยเธอได้รับพระอิสริยยศเป็น เจ้าหญิงแห่งฮาโนเวอร์ พระชายา โดยมีพระธิดา 2 พระองค์ดังนี้
พระองค์ทรงมีความเกี่ยวข้องกับพระราชวงศ์หลายราชวงศ์ โดยทางฝ่ายพระมารดานั้น ทรงเป็นพระภาคิไนยใน เจ้าชายฟิลิป ดยุกแห่งเอดินบะระ พระราขสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระญาติชั้นที่ 1 ใน เจ้าชายชาลส์ เจ้าชายแห่งเวลส์ ส่วนทางฝ่ายพระบิดานั้น ทรงเป็นพระภาติยะใน เฟรเดอริกาแห่งฮาโนเวอร์ สมเด็จพระราชินีแห่งกรีซ ซึ่งเป็นพระขนิษฐาแท้ๆในพระบิดาของพระองค์ จึงทรงเป็นพระญาติชั้นที่ 1 ใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน ทั้งนี้ ยังทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จักรพรรดิวิลเฮล์มที่ 2 แห่งเยอรมนี พระเจ้าคริสเตียนที่ 9 แห่งเดนมาร์ก จักรพรรดินีโคลัสที่ 1 แห่งรัสเซีย เป็นต้น
ฮากุ ริ
ฮากุ ริ (; ; 27 ธันวาคม พ.ศ. 2533) เป็นนักวอลเลย์บอลชาวญี่ปุ่น ปัจจุบันเขาเป็นนักกีฬาวอลเลย์บอลทีมชาติญี่ปุ่น และเป็นสมาชิกของทีมวอลเลย์บอลโทเรย์แอร์โรส์
ฮากุเกิดที่จังหวัดมิยางิ ประเทศญี่ปุ่น บิดาและมารดาเป็นจีนอพยพ มารดาเป็นอดีตนักวอลเลย์บอลทีมชาติจีน ส่วนบิดาเป็นนักกีฬาเช่นกัน เขามีน้องสาวอายุหย่อนกว่าเขาสิบสี่ปี และเขาได้สัญชาติญี่ปุ่นมาแต่แรกเพราะเกิดที่นั่น
เขาเล่นวอลเลย์บอลเพราะรับอิทธิพลมาจากมารดา แต่เดิมเขาเล่นในตำแหน่งบอลหลักหรือบอลหัวเสา (wing spiker) ภายหลังจึงเปลี่ยนมาเล่นในตำแหน่งตัวบล็อกกลาง (middle blocker) ตั้งแต่สมัยเรียนมหาวิทยาลัยสึกูบะ หลังสำเร็จการศึกษาจึงเข้าร่วมทีมโทเรย์แอร์โรส์
จาด้า อินโตร์เร
จาด้า อินโตร์เร นักแสดงหญิงลูกครึ่งไทย-อิตาลี สังกัด ช่อง 7 HD
จาด้า อินโตร์เร นักแสดงหญิงลูกครึ่งไทย-อิตาลี สังกัด ช่อง 7 HD เกิดเมื่อวันที่ 1 สิงหาคม พ.ศ. 2536 การศึกษา โรงเรียนมัธยมศึกษา โรงเรียนสาธิตพิบูลย์บำเพ็ญ จบปริญญาตรี มหาวิทยาลัยมหิดล (วิทยาลัยเขตนานาชาติ) สาขาวิชาวิทยาศาสตร์และเทคโนโลยีการอาหาร
เริ่มเข้าวงการบันเทิงเคยประกวด Dream Star 2015 และ มิสทีนไทยแลนด์ 2008 พร้อมกับ มะนาว ศรศิลป์ มณีวรรณ์ นักแสดงสังกัด ช่อง 7 HD ต่อมามีผลงานละครต่อเนื่องอีกมากมาย
นรภัทร ไก่แก้ว
นรภัทร ไก่แก้ว (ชื่อเล่น: เติร์ก; 19 มิถุนายน พ.ศ. 2533 – ) หรือชื่อเดิม นรวิชญ์ ไก่แก้ว เป็นนักฟุตบอลระดับอาชีพชาวไทย ปัจจุบัน เขาทำหน้าที่ร่วมกับสุโขทัยในศึกไทยลีก
นรภัทรเคยทำหน้าที่ร่วมกับฟุตบอลเยาวชนทีมชาติไทยทุกชุด ทั้งรุ่น 14–19 ปี, 15 ปี และ 18 ปี รวมถึงชุดปรีโอลิมปิก 2011
เจ้าหญิงฟรีเดอริกแห่งฮาโนเวอร์
เจ้าหญิงฟรีเดอริกแห่งฮาโนเวอร์ ()
เจ้าชายจอร์จแห่งฮาโนเวอร์ ประสูติเมื่อวันที่ 9 ธันวาคม พ.ศ. 2492 ณ เยอรมัน เป็นพระธิดาพระองคฺ์เล็กใน เจ้าชายจอร์จ วิลเลียมแห่งฮันโนเฟอร์ และ เจ้าหญิงโซฟีแห่งกรีซและเดนมาร์ก ทรงมีศักดิ์เป็รพระภาคิไนยใน เจ้าชายฟิลิป ดยุกแห่งเอดินบะระ และเป็นพระญาติขั้นที่ 1 ใน เจ้าฟ้าชายชาร์ลส์ โดยทรงเข้าศึกษา ณ มหาวิทยาลัยซีโมน ฟรานซ์ ใน รัฐบริติชโคลัมเบีย ซึ่งก่อนที่จะทรงเสกสมรสนั้น ทรงย้ายไปประทับที่ แคนาดา โดยทรงเป็นที่จับตามองของสื่อเนื่องจากพระองค์เสด็จออกงานพร้อมด้วย เจ้าฟ้าชายชาร์ลส์ พระญาติ 
พระองค์ทรงมีความเกี่ยวข้องกับพระราชวงศ์หลายราชวงศ์ โดยทางฝ่ายพระมารดานั้น ทรงเป็นพระภาคิไนยใน เจ้าชายฟิลิป ดยุกแห่งเอดินบะระ พระราขสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระญาติชั้นที่ 1 ใน เจ้าชายชาลส์ เจ้าชายแห่งเวลส์ ส่วนทางฝ่ายพระบิดานั้น ทรงเป็นพระภาติยะใน เฟรเดอริกาแห่งฮาโนเวอร์ สมเด็จพระราชินีแห่งกรีซ ซึ่งเป็นพระขนิษฐาแท้ๆในพระบิดาของพระองค์ จึงทรงเป็นพระญาติชั้นที่ 1 ใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน ทั้งนี้ ยังทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จักรพรรดิวิลเฮล์มที่ 2 แห่งเยอรมนี พระเจ้าคริสเตียนที่ 9 แห่งเดนมาร์ก จักรพรรดินีโคลัสที่ 1 แห่งรัสเซีย เป็นต้น
เจ้าหญิงฟรีเดอริก ทรงเสกสมรสกับ เจอร์รี วิลเลียม คราย เมื่อวันที่ 17 สิงหาคม พ.ศ. 2522 ใน แวนคูเวอร์ โดยมีพระบุตร 2 คน คือ
เรือประจัญบานชาร์นฮอร์ชต-คลาส
ชาร์นฮอร์ชต-คลาสเป็นเรือหลวงลำแรก ที่ถูกเรียกว่า เรือประจัญบานหรือเรือลาดตระเวนรบ ถูกสร้างขึ้นโดยครีกซมารีเนอ(กองทัพเรือเยอรมัน)แห่งนาซีเยอรมันในช่วงหลังสงครามโลกครั้งที่หนึ่ง เรือระดับคลาสนี้ประกอบด้วยเรือสองลำ: ชาร์นฮอร์ชตและไกเซเนา ชาร์นฮอร์ชตได้เปิดตัวครั้งแรกและถือเป็นเรือนำหน้าโดยบางแหล่ง พวกเขายังเรียกว่า ไกเซเนา-คลาสในแหล่งข้อมูลอื่นๆ ไกเซเนาเป็นเรือลำแรกที่ถูกปล่อยลงและได้รับมอบหมายหน้าที่ พวกเขาได้กลายเป็นจุดเริ่มต้นของการเสริมสร้างกองทัพเรือเยอรมันหลังสนธิสัญญาแวร์ซาย เรือได้ติดอาวุธด้วยปืน 28 ซม.(ใน 11) เอสเค ซี/34 จำนวนเก้ากระบอกในสามป้อมปราการเรือ แผนที่จะเปลี่ยนด้วยปืน 38 ซม.(ใน 15) เอสเค ซี/34 จำนวนหกกระบอกในป้อมคู่ไม่เคยเกิดขึ้นจริงเลย
เรือสองลำได้ถูกปล่อยในปี ค.ศ. 1935 ได้เปิดฉากในปลายปี ค.ศ. 1936 และได้รับมอบหมายหน้าที่เข้าสู่กองเรือเยอรมันโดยต้นปี ค.ศ. 1939 ชาร์นฮอร์ชตและไกเซเนาได้ออกปฏิบัติการร่วมกันในช่วงต้นของสงครามโลกครั้งที่สอง
โยคานัน อาเฟ็ก
โยคานัน อาเฟ็ก (; ) เกิดวันที่ 16 เมษายน ค.ศ. 1952 ในเทลอาวีฟ เป็นทั้งนักกีฬาหมากรุกสากล, คอมโพสเซอร์, ครูฝึก และผู้ชี้ขาดชาวอิสราเอล เขาเผยว่าโมเช เซอร์เนียก ซึ่งเป็นมาสเตอร์ผู้บุกเบิกชาวอิสราเอลเป็น "ครูของเขา" เขาเป็นคนเดียวที่ครองตำแหน่งด้านหมากรุกระดับนานาชาติที่แตกต่างกันถึงสี่รายการ โดยเป็นอินเตอร์เนชันแนลมาสเตอร์, เชสคอมโพสเซอร์ของอินเตอร์เนชันแนลแกรนด์มาสเตอร์, ผู้ตัดสินหมากรุกสากลระหว่างประเทศ และกรรมการเชสคอมโพสเซอร์ระหว่างประเทศ รวมถึงในปี ค.ศ. 2002 เขาชนะการแข่งหมากรุกสากลชิงแชมป์เมืองปารีส (แข่งแบบเปิด)
นอกจากนี้ ในบทที่สองของหนังสือ ค.ศ. 2009 "อัจฉริยะในเบื้องหลัง" ("Genius in the Background") ที่เขียนโดยตีบอร์ คารอย ได้มีคำอุทิศให้แก่เขา
รายชื่อบัญชีทวิตเตอร์ที่มีผู้ติดตามมากที่สุด
นี่คือรายชื่อบัญชีที่มีผู้ติดตามมากที่สุด 25 อันดับของบริการเครือข่ายสังคมทวิตเตอร์ ล่าสุดเมื่อวันที่ บัญชีที่มีผู้ติดตามมากที่สุดในโลกคือนักร้องหญิงชาวอเมริกัน เคที เพร์รี ที่มีผู้กดติดตามกว่า 109 ล้านผู้ติดตาม บัญชีของเธอมีผู้ติดตามทะลุเกิน 100 ล้านผู้ติดตามเป็นบัญชีแรกในเดือนมิถุนายน 2560
ตารางต่อไปนี้แสดงรายการบัญชีที่มีผู้ติดตามมากที่สุด 50 อันดับแรกบนทวิตเตอร์ พร้อมทั้งอาชีพและประเทศ ปรับปรุงตารางล่าสุดเมื่อวันที่ 24 มิถุนายน 2561
ทาเมียร์ นะบาตี
ทาเมียร์ นะบาตี (; ; 4 พฤษภาคม ค.ศ. 1991 – ) เป็นนักกีฬาหมากรุกสากลชาวอิสราเอลระดับแกรนด์มาสเตอร์ และแชมป์หมากรุกสากลของประเทศสองสมัย (ค.ศ. 2013, 2016)
อันดับหนี่งในอัลเบนา ค.ศ. 2010
อันดับสองในเจนไน ค.ศ. 2011
อันดับหนึ่งในรายการ "เบลเกรดโทรฟี" ค.ศ. 2012
อันดับหนึ่งในรายการเช็กโอเพนเชสเฟสติวัล ในปาร์ดูบีตเซ ค.ศ. 2012
ทาเมียร์ชนะรายการหมากรุกสากลชิงแชมป์ประเทศอิสราเอลครั้งแรก ในเอเคอร์ ประเทศอิสราเอล ค.ศ. 2013
อันดับหนึ่งในคาวาลา ค.ศ. 2013
อันดับหนึ่งในชเตาเฟอร์ ค.ศ. 2014
ทาเมียร์ผ่านการคัดเลือกสู่รายการเชสเวิลด์คัพ 2015 แต่เป็นฝ่ายแพ้ไทเบรกในรอบที่ 1 แก่เดวิด นาวารา
อันดับหนึ่งในโฟร์นีดีโซปรา ค.ศ. 2016
ทาเมียร์ทำผลงานอย่างยอดเยี่ยมด้วยผลการแข่ง 8.5/10 ในบอร์ด 3 ของประเทศอิสราเอล ในโอลิมปิกหมากรุกสากลครั้งที่ 42 ที่บากู ค.ศ. 2016
ทาเมียร์ชนะรายการหมากรุกสากลชิงแชมป์ประเทศอิสราเอลเป็นครั้งที่สอง ในทิเบเรียส ค.ศ. 2016
กรกฎาคม พ.ศ. 2561
กรกฎาคม พ.ศ. 2561 เป็นเดือนที่ 7 ของปี พ.ศ. 2561 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
Monkey Twins วายุเทพยุทธ์
Monkey Twins วายุเทพยุทธ์ เป็นละครชุดแนวแอ็คชั่นที่ออกอากาศในปี พ.ศ. 2561 โดย เดอะ วัน เอ็นเตอร์ไพรส์ และ ก้าวทะยาน โดยเป็นการนำเค้าโครงเรื่องจากภาพยนตร์ วานรคู่ฟัด ที่ออกฉายในพ.ศ. 2559 มาปรับบทเป็นละครชุดเพื่อออกอากาศทางโทรทัศน์ เขียนบทโทรทัศน์โดย นนทกร ทวีสุข, เกียรติศักดิ์ ศรีราษฏร์โนนสูง, อานุภาพ อนุวงษ์สังข์ กำกับการแสดงโดย นนทกร ทวีสุข นำแสดงโดย ภาคิน คำวิลัยศักดิ์, สำเร็จ เมืองพุทธ, อัครัฐ นิมิตรชัย, อลิสา ขุนแขวง, ปัณณ์ญาณัช จิรโรจน์ธนเกษม, ญาณิน วิสมิตะนันทน์, ชูพงษ์ ช่างปรุง, ประสาท ทองอร่าม, วราวุธ โพธิ์ยิ้ม ออกอากาศทุกวันเสาร์ เวลา 21.15-22.15 น. ทางช่องวัน เท่านั้น เริ่มตอนแรก 2 มิถุนายน พ.ศ. 2561 และออกอากาศผ่านแพลตฟอร์มเน็ตฟลิกซ์ภายในภูมิภาคเอเชีย-แปซิฟิก และประเทศจีนพร้อมกับการแพร่ภาพในประเทศไทย ในส่วนของการออกอากาศในภูมิภาคที่เหลือ จะปล่อยฉายทีเดียวหลังออกอากาศในประเทศไทยจบ
พรรคแรงงานเกาหลีใต้
พรรคแรงงานเกาหลีใต้ เป็นพรรคคอมมิวนิสต์ในประเทศเกาหลีใต้ ตั้งแต่ พ.ศ. 2489 ถึง 2492 ก่อตั้งพรรคเมื่อวันที่ 23 พฤษจิกายน พ.ศ. 2492 ซึ่งเป็นสาขาของพรรคคอมมิวนิสต์เกาหลี,พรรคคนใหม่เกาหลี และพรรคคนเกาหลี. นําโดย พัก ฮอน-ย็อง
วอลเลย์บอลชายชิงแชมป์ยุโรป
วอลเลย์บอลชายชิงแชมป์ยุโรป () เป็นการแข่งขันวอลเลย์บอลชายสำหรับทีมชาติในทวีปยุโรป จัดขึ้นโดยสมาพันธ์วอลเลย์บอลยุโรป (ซีอีวี) การแข่งขันครั้งแรกจัดขึ้นในปี ค.ศ. 1948 ซึ่งในช่วงแรกของการแข่งขันได้การจัดการแข่งขันแตกต่างกันไป ตั้งแต่ในปี ค.ศ. 1975 การแข่งขันได้รับการจัดขึ้นทุกๆ 2 ปี
ในการแข่งขันชิงแชมป์ยุโรป 30 ครั้ง มีชาติที่ชนะในการแข่งขัน 9 ชาติ ทีมชาติรัสเซีย ชนะ 14 ครั้ง (12 ครั้ง ในฐานะสหภาพโซเวียต) และทีมชาติอื่นที่ชนะการแข่งขันคือทีมชาติอิตาลี ชนะ 2 ครั้ง; ทีมชาติเช็กเกีย (ในฐานะทีมชาติเชโกสโลวาเกีย) ชนะ 3 ครั้ง; ทีมชาติเซอร์เบีย ชนะ 2 ครั้ง (1 ครั้ง ในฐานะทีมชาติยูโกสลาเวีย) และ ทีมชาติฝรั่งเศส ทีมชาติเนเธอร์แลนด์ ทีมชาติโปแลนด์ ทีมชาติโรมาเนีย และทีมชาติสเปน ชนะ 1 ครั้ง
การแข่งขันชิงแชมป์ยุโรป 2017 จัดขึ้นที่ประเทศโปแลนด์ และการแข่งขันชิงแชมป์ยุโรปครั้งต่อไปจะจัดขึ้นในประเทศเบลเยียม ประเทศฝรั่งเศส ประเทศเนเธอร์แลนด์และประเทศสโลวีเนียในปี ค.ศ. 2019 ซึ่งเป็นเจ้าภาพร่วม
วอลเลย์บอลหญิงชิงแชมป์ยุโรป
วอลเลย์บอลหญิงชิงแชมป์ยุโรป () เป็นการแข่งขันวอลเลย์บอลหญิงสำหรับทีมชาติในทวีปยุโรป จัดขึ้นโดยสมาพันธ์วอลเลย์บอลยุโรป (ซีอีวี) การแข่งขันครั้งแรกจัดขึ้นในปี ค.ศ. 1949 ซึ่งในช่วงแรกของการแข่งขันได้การจัดการแข่งขันแตกต่างกันไป ตั้งแต่ในปี ค.ศ. 1975 การแข่งขันได้รับการจัดขึ้นทุกๆ 2 ปี
ในการแข่งขันชิงแชมป์ยุโรป 30 ครั้ง มีชาติที่ชนะในการแข่งขัน 8 ชาติ ทีมชาติรัสเซีย ชนะ 19 ครั้ง (13 ครั้ง ในฐานะสหภาพโซเวียต) และทีมชาติอื่นที่ชนะการแข่งขันคือทีมชาติเยอรมนี (ในฐานะ [[วอลเลย์บอลหญิงทีมชาติเยอรมนีตะวันออก|ทีมชาติเยอรมนีตะวันออก]) [[วอลเลย์บอลหญิงทีมชาติอิตาลี|ทีมชาติอิตาลี]] [[วอลเลย์บอลหญิงทีมชาติโปแลนด์|ทีมชาติโปแลนด์]] และ[[วอลเลย์บอลหญิงทีมชาติเซอร์เบีย|ทีมชาติเซอร์เบีย]] ชนะ 2 ครั้ง; และ[[วอลเลย์บอลหญิงทีมชาติบัลแกเรีย|ทีมชาติบัลแกเรีย]] [[วอลเลย์บอลหญิงทีมชาติเช็กเกีย|ทีมชาติเช็กเกีย]] (ในฐานะ[[วอลเลย์บอลหญิงทีมชาติเชโกสโลวาเกีย|ทีมชาติเชโกสโลวาเกีย]]) และ[[วอลเลย์บอลหญิงทีมชาติเนเธอร์แลนด์|เนเธอร์แลนด์]] ชนะ 1 ครั้ง
การแข่งขัน[[วอลเลย์บอลหญิงชิงแชมป์ยุโรป 2017|ชิงแชมป์ยุโรป 2017]] จัดขึ้นที่[[ประเทศอาเซอร์ไบจาน]]และ[[ประเทศจอร์เจีย]] และการแข่งขันชิงแชมป์ยุโรปครั้งต่อไปจะจัดขึ้นใน[[ประเทศเช็กเกีย]] [[ประเทศฮังการี]], [[ประเทศโปแลนด์]]และ[[ประเทศตุรกี]] ในปี ค.ศ. 2019 ซึ่งเป็นเจ้าภาพร่วม[[หมวดหมู่:วอลเลย์บอลชิงแชมป์ยุโรป| ]]
[[หมวดหมู่:วอลเลย์บอลหญิงชิงแชมป์ยุโรป| ]]
ยาคูบา
ยาคูบา () หรือ ซอยกูบา () เป็นภาพยนตร์ร่วมมือกันระหว่างสหภาพโซเวียตกับคิวบา ภาพยนตร์มีทั้งหมด 2 ภาค กำกับโดยมีคาอิล คาลาโตซอฟ ผลิตโดยสตูดิโอภาพยนตร์มอสฟิล์ม ภาพยนตร์เรื่องนี้ไม่ได้รับการตอบรับอย่างดีจากสาธารณชนทั้งในสหภาพโซเวียตและคิวบา และภาพยนตร์แทบจะถูกลืม จนกระทั่งมีการค้นพบม้วนฟิล์มภาพยนตร์โดยผู้สร้างภาพยนตร์ในสหรัฐในอีก 30 ปีต่อมา การถ่ายทำภาพยนตร์แบบช็อตถ่ายตาม (tracking shot) และมีซ็องแซน ("mise en scène") ได้กระตุ้นให้ผู้กำกับฮอลลีวุดอย่างมาร์ติน สกอร์เซซี เริ่มรณรงค์เพื่อบูรณะภาพยนตร์ในช่วงต้นคริสต์ทศวรรษ 1990
ภาพยนตร์เรื่องนี้ถ่ายทำด้วยฟิล์มขาวดำ บางส่วนใช้ฟิล์มอินฟราเรดที่ได้รับจากกองทัพโซเวียต เพื่อทำให้ภาพคมชัดขึ้น (ทำให้ต้นไม้และอ้อยเกือบสว่างและท้องฟ้ามืดมาก แต่ยังคงมีแดด) ภาพส่วนใหญ่อยู่ในมุมกว้างมากและกล้องถ่ายภาพจะผ่านเข้าใกล้วัตถุ
ใน ค.ศ. 2005 สารคดีเกี่ยวกับการสร้างภาพยนตร์ "ยาคูบา" ได้รับการเผยแพร่ออกมาในชื่อ "Soy Cuba: O Mamute Siberiano" หรือ "I Am Cuba: the Siberian Mammoth" โดยวีเซ็งชี เฟรัส ผู้กำกับชาวบราซิล ภาพยนตร์เรื่องนี้แสดงประวัติความเป็นมาของการสร้างภาพยนตร์ อธิบายถึงความสำเร็จด้านเทคนิคบางอย่างของภาพยนตร์ และมีการสัมภาษณ์ผู้คนมากมายที่ทำงานอยู่ด้วย
37 ไฟดีส
37 ไฟดีส เป็นดาวเคราะห์น้อยที่ค้นพบเมื่อวันที่ 5 ตุลาคม ค.ศ. 1855 โดยโรเบิร์ต ลูเทอร์ในดึสเซิลดอร์ฟ ดาวเคราะห์น้อยนี้ตั้งชื่อตามไฟดีส พระเจ้าแห่งความเชื่อทางเทพปกรณัมโรมัน
การวิเคราะห์เส้นโค้งแสงแสดงให้เห็นว่าดาวเคราะห์น้อยใกล้เคียงค่อนข้างกลมที่สุด และมีแนวโน้มที่จะมีหลุมอุกกาบาตมากมาย
แม็คโอเอส โมฮาวี
เป็นระบบเป็นระบบปฏิบัติการแมคโอเอสรุ่นที่ 12 ต่อจากรุ่น แมคโอเอส ไฮ ซีร่า โดยเปิดตัวในงาน WWDC 2018 เมื่อวันที่ 4 มิถุนายน 2018 โดยเวอร์ชันนี้ จะไปเน้นที่เทคโนโลยีใหม่เช่น ภาพพื้นหลังแบบไดนามิคที่เปลี่ยนตามเวลาและยังเพิ่มแอพ iOS เข้ามาเช่น ข่าวสาร, บันทึกเสียง, และบ้าน รวมไปถึงโหมดดาร์ก ในเวอร์ชันนี้จะเป็นเวอร์ชันสุดท้ายที่รองรับแอพแบบ 32 บิต
ชื่อ "Mojave" มาจากชื่อของทะเลทราย ทะเลทรายโมฮาวี ในรัฐแคลิฟอร์เนีย
เวอร์ชันทดสอบสำหรับนักพัฒนาและเวอร์ชันทดสอบสำหรับผู้สนใจทั่วไป macOS Mojave ตอนนี้ได้เปิดให้ทำการทดสอบแล้ว
คนึง ฦาไชย
ศาสตราจารย์พิเศษ คนึง ฦาไชย เป็นอดีตรัฐมนตรีช่วยว่าการกระทรวงมหาดไทย รองปลัดกระทรวงมหาดไทย กรรมการสภามหาวิทยาลัยผู้ทรงคุณวุฒิ มหาวิทยาลัยธรรมศาสตร์
คนึง ฦาไชย เกิดเมื่อวันที่ 13 มกราคม พ.ศ. 2467 ที่อำเภอเมืองอุตรดิตถ์ จังหวัดอุตรดิตถ์ จบการศึกษาปริญญาตรีธรรมศาสตรบัณฑิต จากมหาวิทยาลัยธรรมศาสตร์และการเมือง เมื่อปี พ.ศ. 2489 และปริญญาด้านกฎหมาย จากมหาวิทยาลัยเคมบริดจ์
คนึง ฦาไชย ทำงานเป็นอัยการในกรมอัยการ กระทรวงมหาดไทย (ในขณะนั้น) ต่อมา ใน พ.ศ. 2516 ย้ายจากกรมอัยการเข้าทำงานในสำนักงานปลัดกระทรวงมหาดไทย ในระหว่างปี พ.ศ. 2515 จนถึง พ.ศ. 2516 ยังทำหน้าที่ของสมาชิกสภานิติบัญญัติแห่งชาติ ต่อมาในปี พ.ศ. 2519 เมื่อ ธานินทร์ กรัยวิเชียร ได้รับพระกรุณาโปรดเกล้าฯ ให้ดำรงตำแหน่งนายกรัฐมนตรี เขาจึงได้รับเชิญให้มาทำงานในตำแหน่งรัฐมนตรีช่วยว่าการกระทรวงมหาดไทย จึงต้องลาออกจากราชการซึ่งในขณะนั้นกำลังดำรงตำแหน่งรองปลัดกระทรวงมหาดไทย
นอกจากนั้นเขายังทำหน้าที่สอนหนังสือในมหาวิทยาลัยธรรมศาสตร์ จุฬาลงกรณ์มหาวิทยาลัย มหาวิทยาลัยรามคำแหง สำนักอบรมศึกษากฎหมายแห่งเนติบัณฑิตยสภา กระทั่งในปี พ.ศ. 2535 เขาจึงได้รับปริญญานิติศาสตร์ดุษฎีบัณฑิตกิตติมศักดิ์จากคณะนิติศาสตร์ จุฬาลงกรณ์มหาวิทยาลัย
เชลเตอร์ (เพลงพอร์เตอร์ รอบินสันและเมเดียน)
"Shelter" เป็นซิงเกิลโดยพอร์เตอร์ รอบินสันโปรดิวเซอร์เพลงและนักดนตรีชาวอเมริกัน และเมเดียนดีเจ, นักเขียนเพลง และนักดนตรีชาวฝรั่งเศส
เพลงนี้ได้อัปโหลดลงช่องยูทูบของเมเดียนเมื่อ 11 สิงหาคม 2016 รวมถึงเพลงนี้ยังออกแบบดิจิตอลดาวน์โหลด และในสปอติฟาย, ดีเซอร์, แอปเปิลมิวสิก, กูเกิลเพลย์มิวสิก และซาวน์คลาวด์อีกด้วย เพลงนี้ยังออกมาพร้อมกับการประกาศว่าพอร์เตอร์ รอบินสันและเมเดียนจะทำการทัวร์เมืองต่าง ๆ ในสหรัฐอเมริกาและแคนาดาในชื่อ"Shelter Live Tour" พอร์เตอร์ รอบินสันได้ทำการยืนยันอีกด้วยว่าตัวเขาและมาเดียนจะไปพร้อมกันและจะเริ่มเมื่อท้ายปี 2016